text:
Бәләкәй һәм урта бизнес проблемалары тикшерелә
Өфөнөң Эшҡыуарҙар союзы 22-25 сентябрҙә "Аҡбуҙат" ипподромы Манежында үткәреләсәк "Урал төҙөлөш индустрияһы-2009" форумына һәм "Аҙ ҡатлы төҙөлөш" республика махсус күргәҙмәһенә әҙерләнә башланы. Күргәҙмәләр сиктәрендә "Ер һәм милек мөнәсәбәттәре өлкәһендә бәләкәй һәм урта бизнес проблемалары" түңәрәк өҫтәле үткәреләсәк. Уны ҡала прокуратураһы менән берлектә Өфөнөң Эшҡыуарҙар союзы ойоштора.
Шуның менән бәйле ойоштороу комитеты ултырышы үткәрелде, унда түңәрәк өҫтәлдең төп маҡсаттары һәм бурыстары билдәләнде. Тикшереүгә сығарылған темалар араһында — республикала эшҡыуарлыҡ үҫешен тотҡарлаусы бәләкәй һәм урта бизнес проблемаларын асыҡлау, эшҡыуарҙарҙың хоҡуҡтарын яҡлау маҡсатында ер участкаларына рөхсәт документацияһы төҙөү процедураларын камиллаштырыу буйынса тәҡдимдәр эшкәртеү.
Эшлекле һөйләшеү ойоштороу өсөн Өфө Эшҡыуарҙар союзы бөтә ҡыҙыҡһынған кешеләргә түңәрәк өҫтәл үткәреү буйынса үҙ һорауҙарын һәм тәҡдимдәрен souzufa@ufamail.ru электрон адресы буйынса ебәрергә тәҡдим итә. Бәйләнеш телефоны: 241-47-44.


c: text/html

text:
Мишкә районында бер юлы ике профилле лагерь асырға әҙерләнәләр
14 июлдә Башҡортостандың Мишкә районында «Дуҫлыҡ» профилле туристик-крайҙы өйрәнеү лагеры асыласаҡ. Уны «Юлсы» Балалар һәм үҫмерҙәр туризм һәм экскурсиялар йорто ойоштора.
Лагерь программаһында йәйәүле һәм һыу походтары, туристик викториналар, конкурстар, эстафеталар, фестивалдәр, слеттар, эҙләнеү экспедициялары, урында йүнәлеш алыу һәм башҡа саралар ҡаралған, уларҙың маҡсаты – уҡыусыларҙы тыуған яҡ халыҡтары тарихы, мәҙәниәте һәм көнкүреше менән таныштырыу.
«Десантсы» исемле икенсе профилле лагерь 18 июлдә Мишкә ауылында эшләй башлаясаҡ. Уның төп тәғәйенләнеше — парашютсыларҙы йыйыу һәм самолеттан һикереү.
Ойоштороусылар әйтеүенсә, курсанттар ун ике көн буйына ялан шарттарында йәшәйәсәк. Уларҙы күкте буйһондороуға әҙерләү менән Муса Гәрәев исемендәге Өфө аэроклубының «Забельский» аэродромынан тәжрибәле инструкторҙар шөғөлләнәсәк.
АН-2 самолетында һәм «Птенец» һәм «Бекас» сиктән тыш еңел авиация самолеттарында экскурсион осоштар яһау ҡаралған.

robotstxt: allowed

filter: keep


text:
Дума мандаттарына Башҡортостандан 82 кандидат көрәшәсәк
Алдағы һайлауҙарҙа Башҡортостанда Дума депутаттары мандаттарына бөтә ете партиянан 82 кандидат көрәшәсәк. Шул уҡ ваҡытта әлеге һайлау марафонында ҡатнашыусыларҙың 13-өнә 30 йәш тә юҡ, тип хәбәр итте һайлаусылар менән «тура бәйләнештә» БР Үҙәк һайлау комиссияһы рәйесе Хәйҙәр Вәлиев.
Дөйөм алғанда бөтә Рәсәйҙә алтынсы саҡырылыш Дәүләт Думаһы депутаттарын һайлауҙа 3050 кандидат ҡатнашасаҡ. Рәсәй Үҙәк һайлау комиссияһында теркәлгән сәйәси фирҡәләрҙең федераль исемлектәрендә әле шул сама кандидат иҫәпләнә. Шулай итеп, бер депутат мандатына бөгөнгө көндә етенән дә әҙерәк кандидат дәғүә итә. Был һуңғы парламент һайлауҙары араһында Дума креслоһына иң түбән конкурс. 2007 йылда, беҙҙең илдә һайлауҙар тәүге тапҡыр пропорциональ система буйынса (партия исемлектәре буйынса) үткәрелгәндә, был күрһәткес бер депутат мандатына 13 кешегә тиң ине. 2003 йылда, һайлауҙар ҡатнаш система буйынса үткәрелгәндә, берҙәм һайлау округтары буйынса бер депутат мандатына 16-нан ашыу кеше тура килде, әммә ул ваҡытта һайлауҙарҙа 26 сәйәси партия һәм һайлау блоктары ҡатнашҡайны.


text:
Фото:
Өфөлә 23 мартта Радик Гәрәев иҫтәлегенә арналған концерт үтә
Фото:
23 мартта, күренекле йырсы һәм мәҙәниәт хеҙмәткәре Радик Гәрәевтың тыуған көнөндә, Башҡорт дәүләт филармонияһының ҙур залында уның хәтер кисәһе үтә. Филармонияның матбуғат хеҙмәтенән хәбәр итеүҙәренсә, «Хәтер һуҡмаҡтары мәңгелек» концерты өҫтөндә режиссер Салауат Итбаев эшләй. Программала Иҙрис Ғәзиев, Флүрә Килдейәрова, Нәзифә Ҡадырова, Ғәли Алтынбаев, Азат Айытҡолов, Йәмил Әбделмәнов, Фәнәүи Сәлихов, Елена Мороз ҡатнашасаҡ.
Кисә 18 сәғәттә башлана. Билет хаҡы – 100-300 һум.
Шул уҡ ваҡытта Яңауылда, артистың тыуған төйәгендә, 22 мартта Радик Гәрәев исемендәге асыҡ вокалсылар конкурсы үҙ эшен башлай. Ҡала хакимиәтенән хәбәр итеүҙәренсә, бәйгелә ҡатнашыуға 40 кеше заявка биргән. Еңеүсене төп бүләк – 100 мең һум аҡса көтә.


text:
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙеФото: Олег Яровиков
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙе
Рәсәй Төбәктәр үҫеше министрлығы Башҡортостанда ташҡын буйынса ғәҙәттән тыш хәлде бөтөрөү буйынса эштәргә юғары баһа бирҙеФото: Олег Яровиков
Рәсәй Төбәктәр үҫеше министрлығы 2013 йылдың авгусында Башҡортостандың Белорет һәм Әбйәлил райондарында ташҡын буйынса ғәҙәттән тыш хәл эҙемтәләрен бөтөрөү буйынса үткәрелгән эштәргә юғары баһа бирҙе.
— Республикала ғәҙәттән тыш хәлде бөтөрөү буйынса башҡарылған эштәргә юғары баһа бирҙек, — тине Рәсәйҙең төбәктәр үҫеше министры урынбаҫары Сергей Дарькин кесе йома, 19 сентябрҙә, БР Хөкүмәтендә үткән кәңәшмәлә.
БР Хөкүмәте Премьер-министры урынбаҫары Марат Мәһәҙиев хәбәр итеүенсә, торлаҡ фондында бөгөнгө көнгә авария-тергеҙеү эштәре тамамланған, инфраструктура объекттарында эштәр октябрь башында тамамланасаҡ.
— Бөгөнгө көнгә автомобиль юлдарының 400 участкаһында ремонт үткәрелгән, 10 километр юлдың ситтәре нығытылған, өс күпер ремонтланған, йылылыҡ ҡоҙоҡтарын һәм трассаларын таҙартыу буйынса эштәр башҡарылған, — тине Марат Мәһәҙиев.
Уның һүҙҙәренсә, республика ғәҙәттән тыш хәл эҙемтәләрен бөтөрөүгә сығымдарҙы өлөшләтә ҡаплау өсөн федераль бюджеттан 857 миллион һум аҡса һорай.
Ике райондың да ташҡындан зыян күргән кешеләре финанс ярҙамын тулы күләмдә алған:
— Граждандарға финанс ярҙамы күрһәтеүгә Башҡортостан бюджетынан — 17 миллион һумдан ашыу, федераль бюджеттан 40 миллион 530 мең һумдан ашыу аҡса бүленде, — тип хәбәр итте вице-премьер. – Барлыҡ средстволар зыян күреүселәргә билдәләнгән ваҡыт эсендә тапшырылды.
Урал аръяғында яуған ҡойма ямғырҙар арҡаһында 43 ауыл, 1127 йорт алды участкаһы, 35 күп фатиры йорт, 13 коммуналь инфраструктура объекты, 2 һаулыҡ һаҡлау объекты, 5 белем биреү учреждениеһы, шулай уҡ күперҙәр һәм автомобиль юлдары зыян күрҙе. Халыҡты эвакуациялау ваҡытында ойошторолдо, һәләк булыусылар юҡ.


text:
Хәйбулла районында «Ауыл мираҫы» акцияһы тамамланды
Хәйбулла районында «Ауыл мираҫы» акцияһы Мәмбәт ауылында ауыл байрамы менән тамамланды. Бында «Иман ҡайтһын ауылға» тигән сара үткәрҙеләр.
Байрам ҡунаҡтарын ҡаршы алғандан һуң сара Мәмбәт мәсетендә дауам итте. Йыйылған халыҡ алдында урындағы имам-хатиб Мөҙәрис Кәйепов сығыш яһап, мәсетттең тарихын һөйләне, ул төрлө сығанаҡтарға ярашлы 1827-1829 йылдарҙа төҙөлгән.
Ислам нигеҙҙәре хаҡында район мосолмандар дини ойошмаһы имам-хатибы Юлай Йоносов бәйән итте. Артабан балалар һәм үҫмерҙәр сүрәләр уҡыу оҫталыҡтарын күрһәтте. Ауыл китапханаһы мөдире Вәсилә Мәмбәтова һәм байрам ҡунағы Миңзифа Ишемғолова мөнәжәт әйтте.
Район мәҙәниәт бүлеге начальнигы Лариса Мәмбәтова, районда берҙән-бер архитектура ҡомартҡыһы – мәсеттең ишеге бер ҡасан да ябылмай, тип ҡәнәғәт булыуын белдерҙе.
Иҫегеҙгә төшөрәбеҙ, «Ауыл мираҫы» акцияһы Рәсәй Федерацияһында һәм Башҡортостан Республикаһында Тирә-яҡ мөхитте һаҡлау йылына арнап, “Хәйбулла – яратҡан төйәгем” проекты сиктәрендә быйыл 1 июндә башланғайны.
Акция ҡағиҙәһенә ярашлы, райондың һәр ауыл биләмәһендә ауыл байрамы үтергә тейеш ине. Шулай, Әбеш ауыл Советы биләмәһендә бындай байрам июндә тамамланған. Оло Әбеш ауылы мәктәбенең 60 йыллығын һәм Бәләкәй Арыҫланғол ауылында «Ырыуҙар байрамы» үткәрелгән. Байғусҡар ауылында уҙған «Шәжәрә байрамы» күптәрҙең хәтерендә ҡалған. Таналыҡ ауыл советының Яңы Украинка ауылында үткәрелгән «Һаумыһығыҙ, ауылдаштар!» байрамы сағыулығы менән айырылып торған.Ошондай уҡ байрам Яңы Ергән ауылында ла уҙған, шулай уҡ урындағы мәктәптең 60 йыллығын билдәләгәндәр.
Ойоштороусыларҙың һүҙҙәренә ҡарағанда, бындай саралар халыҡты берҙәмләштерергә, халыҡ йолаларын һаҡлап үҫтерергә, сәләмәт йәшәү рәүешен формалаштырырға булышлыҡ итә. Бынан тыш, байрамға әҙерләнеү сиктәрендә ауылдарҙы төҙөкләндереүгә ҙур иғтибар бүленә, тип хәбәр иттеләр район хакимиәтенең мәғлүмәт-аналитика бүлегенән.


text:
Дим районы баш ҡалала тәүгеләрҙән булып Еңеү Байрағын һәм Өфөнөң «Үлемһеҙ полкы» Байрағын ҡабул итте
ӨФӨ, 2014 йыл, 9 декабрь. /«Башинформ» мәғлүмәт агентлығы, Гөлфиә Акулова/.
9 декабрҙә Өфөнөң Дим районы «Орион» балалар һәм үҫмерҙәр ижады һарайында «Еңеү байрағы» эстафетаһы башланыуға арналған тантаналы митинг уҙҙы. Эстафетаны асыуҙа муниципалитет ветерандары, район йәмәғәт ойошмалары, хакимиәттең структур подразделениелары, БР хәрби комиссариатының район бүлеге вәкилдәре, мәктәп уҡыусылары ҡатнашты.
Байраҡты Башҡортостандың баш ҡалаһына «Еңеү байрағын ҡаршылау» федераль социаль-патриотик акция сиктәрендә килтерҙеләр. Ул Еңеү байрағының музейҙа һаҡланған күсермәһе. Өфө илебеҙҙең ун ҡалаһы менән бер рәттән эстафетаны ҡабул итте.
Патриотик эстафетаның башланыу датаһы осраҡлы һайланмаған. 9 декабрь – Ватан Геройҙары Көнө, тап бөгөн Советтар Союзы Геройҙарын, Рәсәй Геройҙарын, Изге Георгий ордены һәм Дан ордены кавалерҙарын хөрмәтләйҙәр. Еңеү байрағы менән бергә ҡалала «Үлемһеҙ полк» маршы башланды.
Баш ҡала хакимиәте башлығы урынбаҫары Сынтимер Баязитов һүҙҙәренсә, Еңеү Байрағын һәм «Үлемһеҙ полк» Байрағын тапшырыу тантаналары Өфөнөң бөтә райондарында уҙа һәм 2015 йылдың 23 февралендә тамамлана.


text:
Сәлиә Мырҙабаева: «Медицина учреждениеларына һалымды кәметеү медицина ярҙамы сифатын яҡшыртасаҡ»
ӨФӨ, 2015 йыл, 6 март. /«Башинформ» мәғлүмәт агентлығы, Ғәлиә Нәбиева/.
Дәүләт Думаһының һаулыҡ һаҡлау комитеты ағзаһы Сәлиә Мырҙабаева ойошмаларҙы дәүләт милкенә күсергәндән һуң мөлкәткә һалым түләүгә бәйле дауалау учреждениеларына һалымдың артыуына борсола.
Депутат һүҙҙәренсә, элегерәк улар «Рәсәй Федерацияһында урындағы үҙидаралыҡты ойоштороуҙың дөйөм принциптары тураһында» 131-се Федераль закон менән билдәләнгән вәкәләттәр нигеҙендә мөлкәткә һалым льготаларын алыу мөмкинлегенә эйә ине.
2013 йылдың 1 ғинуарынан ошо хоҡуҡи норма көсөн юғалтты. Хәҙерге көндә медицина ойошмаларының милеккә һалым льготалары юҡ. Депутат фекеренсә, бындай хәл медицина ярҙамының сифатына һәм күләменә йоғонто яһай һәм тикшереүҙе талап итә.
Дәүләт Думаһындағы «хөкүмәт сәғәте» барышында Рәсәйҙең һаулыҡ һаҡлау министры Вероника Скворцова Рәсәй Федерацияһының Һалым кодексына ярашлы медицина ойошмаларына һалым һалыу төбәк вәкәләттәре ҡарамағында хәл ителә тип аңлатма бирҙе.
Республиканың бөтә муниципаль һаулыҡ һаҡлау учреждениеларының да дәүләт милкенә күсерелеүен иҫәпкә алып, депутат медицина ойошмаларына һалымды төбәк кимәлендә билдәләү хаҡындағы мәсьәләне хәл итеү өсөн Башҡортостан Хөкүмәтенә һәм Дәүләт Йыйылышына мөрәжәғәт итте.
— Медицина учреждениеларына һалымды кәметеү республикала йәшәүселәргә сифатлы медицина ярҙамы күрһәтергә мөмкинлек бирәсәк, — тип билдәләне Сәлиә Мырҙабаева.


text:
«Китап» нәшриәте — Көньяҡ Урал китап йәрминкәһе дипломанты
ӨФӨ, 2015 йыл, 21 апрель. /«Башинформ» мәғлүмәт агентлығы, Әлим Фәйезов/.
Зәйнәб Биишева исемендәге «Китап» нәшриәте Силәбе өлкәһендә үткән «Көньяҡ Урал китап йәрминкәһе-2015» төбәк-ара күргәҙмәһендә ҡатнашты. Йәрминкә Әҙәбиәт йылы сиктәрендә Силәбе өлкәһенең Мәҙәниәт министрлығы булышлығында ойошторолған. Унда Силәбенән, Мәскәүҙән, Санкт-Петербургтан, Екатеринбургтан, Өфөнән һәм Кустанайҙан (Ҡаҙағстан) 13 нәшриәт һәм дүрт китап һатыу компаниялары ҡатнашты.
Йәрминкәлә уҡыу, методик, нәфис, балалар, тыуған яҡты өйрәнеү, публицистик, шулай уҡ сит телдәрҙә милли әҙәбиәт тәҡдим ителде.
Сара сиктәрендә китап сығарыу һәм таратыу, китапханаларҙы тулыландырыу мәсьәләләре тикшерелде.
— «Китап» нәшриәте Силәбелә тәүге тапҡыр үҙенең продукцияһын тәҡдим итте. Бында Башҡортостан тәбиғәте буйынса китаптарҙан алып «Урал батыр» эпосына тиклем йәнең теләгән баҫмалар бар ине. Йәрминкә барышында «Китап» нәшриәтенең презентацияһы булды. Коллегаларыбыҙҙың продукцияһы бик йөкмәткеле, артабан полиграфик оҫталыҡ тәжрибәһе менән уртаҡлашырға теләйбеҙ, — тип билдәләне нәшриәттең баш мөхәррире Зөлфиә Ҡарабаева.
Йәрминкә йомғаҡтары буйынса Башҡортостан китап нәшриәте диплом менән бүләкләнде, тип хәбәр иттеләр «Китап»тың матбуғат хеҙмәтенән.


text:
Башҡортостанда 20 мең самаһы кеше рус теленән БДИ тапшыра Фото: Олег Яровиков
Башҡортостанда 20 мең самаһы кеше рус теленән БДИ тапшыра
Башҡортостанда 20 мең самаһы кеше рус теленән БДИ тапшыра Фото: Олег Яровиков
ӨФӨ, 2016 йыл, 30 май. /«Башинформ» мәғлүмәт агентлығы, Эльмира Сабирова/.
Бөгөн, 30 майҙа, Башҡортостанда рус теленән Берҙәм дәүләт имтиханын тапшыралар. Республика Мәғариф министрлығы мәғлүмәттәре буйынса, имтихан ҡабул итеү пункттарына 20 мең самаһы кеше килә, уларҙың күбеһе быйыл мәктәп тамамлай. Республикала 104 имтихан тапшырыу пункты асылған.
Ҡағиҙә боҙоуҙарға юл ҡуймау өсөн аудиторияларҙа видеокамералар урынлаштырылған. Бынан тыш, бөтә пункттарҙа ла федераль инспекторҙар, йәмәғәт күҙәтеүселәре, Мәғариф һәм фән өлкәһендә күҙәтеү буйынса федераль хеҙмәт хеҙмәткәрҙәре эшләй.
Рус теленән Берҙәм дәүләт имтиханы һөҙөмтәләре 14 июнгә тиклем билдәле буласаҡ.
Рус теленән Берҙәм дәүләт имтиханы — мәктәп тамамлау тураһында таныҡлыҡ алыу өсөн мотлаҡ фәндәрҙең береһе. Уның һөҙөмтәләре теләһә ниндәй юғары уҡыу йортона инеү өсөн кәрәк.


text:
- Подробности
- Просмотров: 372
ҠАЛДЫҠҺЫҘ ТЕХНОЛОГИЯ, продукцияны ағынты һыу, газ ташландыҡтары һәм етештереү ҡалдыҡтарын барлыҡҡа килтермәгән оптималь (матди һәм энергия ағымдары йомоҡ тоташҡан) технологик схемалар б‑са етештереү ысулы. Ҡ.т. төшөнсәһе шартлы, сөнки ысынбарлыҡта тулыһынса ҡалдыҡһыҙ һәм тирә‑яҡ мөхиткә кире тәьҫир яһамай торған продукция етештереү мөмкин түгел.
Сәнәғәттә Ҡ.т. ҡулланыу ихтыяжы 20 б. 50‑се йй. сәнәғәттең төп тармаҡтарының (сеймал табыу һәм эшкәртеү) тиҙ үҫешеүе һөҙөмтәһендә, тирә‑яҡ мөхиттең бысраныуы һәм тәбиғәт ресурстарының кәмеүе арҡаһында барлыҡҡа килә. Фән һәм техника үҫешенең хәҙ. этабында Ҡ.т. иҫәбенә ғәмәлдә сеймал һәм энергия файҙаланыуҙа юғалтыуҙары ҙур булмаған, ҡалдыҡтарҙы технологик процесҡа икенсел ресурстар рәүешендә йәлеп иткән аҙ ҡалдыҡлы, энергияны һәм ресурстарҙы һаҡлаусы технологияларҙы индерәләр. Аҙ ҡалдыҡлы етештереү шарттарында антропоген ташландыҡ һәм ағынты һыу составындағы ағыулы матдәләрҙең күләме рәсми сикләнеүле концентрациянан артыҡ булмаҫҡа тейеш. Ҡ.т. күсеү ташландыҡтар күләмен кәметеү юлы м‑н алып барылырға тейеш (ҡара: Рәсми сикләнеүле ташландыҡтар, Рәсми сикләнеүле ағынтылар). Хәҙ. технологиялар шарттарында аҙ ҡалдыҡлы производстволарҙы төбәктең айырым пр‑тиеларын терр. кооперациялау нигеҙендә ойошторорға мөмкин. Башҡортостанда бындай кооперациялау тау сәнәғәте, металлургия, юл һәм төҙөлөш материалдары етештереү пр‑тиелары комплексында, ш. уҡ нефть сығарыу сәнәғәте, химия сәнәғәте һәм нефтехимиясәнәғәте предприятиеларында ойошторолорға мөмкин.
70‑се йй. уртаһынан Башҡ‑н нефть эшкәртеү ҒТИ‑нда антропоген ташландыҡтарҙың һәм ағынты һыуҙарҙың күләмен кәметеүгә йүнәлтелгән экология проблемаларын хәл итеү м‑н бергә (һыу менән тәьмин итеүҙең ябыҡ циклдарын, ныҡ бысранған ағынтыларҙы таҙартыу б‑са локаль блоктар төҙөү юлы м‑н) көкөртлө нефттәрҙән нефть продукттары (мотор яғыулығы, битумдар һ.б.) алыуҙың аҙ ҡалдыҡлы, энергия һәм ресурс һаҡлаусы технологияларын уйлап табыу, ш. уҡ сәнәғәт ҡалдыҡтарын (нефть шламдары, куб ҡалдыҡтары һ.б.) тауар продукттары етештереүгә йәлеп итеү б‑са тикшеренеүҙәр алып барыла. Ҡалдыҡ һәм компаундланған битумдарҙың Ҡ.т. варианттары (Ю.А.Кутьин, Э.Ғ.Теләшев), нефть ҡалдыҡтарын асфальтһыҙлаштырыуҙың энергия һаҡлаусы технологияһы (И.Р.Хәйрудинов), эмульсиялы нефть шламдарын ҡаҙан яғыулығы компоненты итеп рациональ файҙаланыуҙың (Р.Ғ.Ғәлиев, А.В. Купцов), һыуҙың технологик конденсатын фенолһыҙландырыуҙың (Ғәлиев) технологияһы эшләнә.
90‑сы йй. 2‑се ярт. Башҡортостан нефтехимия компанияһы пр‑тиеларының һәм яҡын сит ил НЭЗ‑дарының технологик схемаларын модернизациялау б‑са тикшеренеүҙәр үткәрелә, уларҙың нигеҙендә әле эшләгән ҡоролмаларҙы реконструкциялау һәм яңыларын проектлауға технологик регламенттар төҙөлә. “Газпром нефтехим Салават” ААЙ‑нда элек атмосфераға сығарып ташланған һәм тирә‑яҡ мөхитте бысратҡан сорбцияланған газдарҙан өҫтәмә миҡдарҙа аммиак алыу өсөн мембраналы ҡоролма төҙөлә.
У.Ғ.Ибәтуллин, А.В.Купцов
Тәрж. Р.Ғ.Ғилманов


text:
Бишауыл-Уңғар ауылы мәҙәниәт йортоноң ишеге һәр саҡ асыҡ. Әле “Мираҫ” фольклор төркөмөнөң, әле вокал түңәрәгенең репетициялары, әле ҡул эштәре менән шөғөлләнеүселәрҙең бер-береһе менән тәжрибә уртаҡлашыуы – клуб һәр саҡ гөрләп тора. Мәҙәниәт йортона йыр, театр, бейеү сәнғәтенә ғашиҡ булған һәләтле кешеләр йыйыла. Ана шуларҙың көсө менән төрлө конкурстарҙа, фестивалдәрҙә алдынғы урындар яулана, район, республика кимәлендәге күркәм саралар юғары кимәлдә уҙа. Уңыш сере нимәлә? Әлбиттә, мәҙәни ойоштороусы Фәймә Ғаяз ҡыҙы Абдрафиҡованың бик матур, эшлекле төркөм туплай алыуында. Бөгөнгө һүҙем ана шул төркөмдөң әүҙем бер ағзаһы, тынғыһыҙ, бар яҡтан да һәләтле, гүзәл зат – Гүзәл Әхмәт ҡыҙы Искәндәрова тураһында.
Гүзәл килеп инеүе була, клуб эсе йәнләнеп, балҡып китә. Һәр саҡ кәйефе көр, шат тауышлы, алсаҡ ҡатындың йөҙөнән, әйтерһең дә, нурҙар һибелә. Ә инде ҡулдарына килгәндә… Алтын ҡулдар тигәндә, күҙ теймәһен, Гүзәлгә ҡарата ғына әйтелгәндер ул. Нимәләр генә ижад итмәй уның тылсымлы ҡулдары. Сигеү сикһенме, селтәр бәйләһенме йәки ҡашмау-түшелдерек, балитәкле күлдәктәр текһенме – барыһын да ҙур теләк, ихласлыҡ менән башҡара. Төрлө байрам сараларына сәхнә костюмдары тегеү уның өсөн бер ни түгел. Гүзәлдең һәр эше яңылығы, ҡабатланмаҫлығы менән айырылып тора. Һәр саҡ эҙләнә, башҡаларҙың тәжрибәһен бик оҫта файҙалана. Гәзит-журналдарҙа күрәме, ҡайҙандыр ишетеп ҡаламы – бара, күрә, өйрәнә. Һөҙөмтәлә сираттағы зауыҡлы сәнғәт әйбере донъяға тыуа. Тырыш кеше тырыш инде: Шишмә районына барып, балаҫ һуғырға ла өйрәнеп ҡайтты булдыҡлы ҡатын. Шуныһы ҡыуаныслы: белгәнен сер итеп йәшереп тотмай ул, башҡаларға ла кинәнеп өйрәтә.
Хоҙай Тәғәлә һәләтте йәлләмәгән Гүзәл ханымдан. Тыпырлатып бейергә лә төшөп китә, моңландырып йырҙар ҙа һуҙып ебәрә, спектаклдәрҙә төрлө образдар башҡара. Ә инде скетчтар һөйләһә, тамашасының көлә-көлә хәле бөтә. Шат күңелле, тормоштан һәр саҡ йәм табып йәшәгән Гүзәлгә һоҡланмау мөмкин түгел. Кәрәк икән, кәңәшен дә бирер, күңелеңде ҡырмай ғына етешһеҙлегеңде лә әйтеп ебәрер. Әйткәне хаҡ, төҙәткәне урынлы булыр, сөнки донъя күргән, уның әсеһен-сөсөһөн аҙ татымаған Гүзәл Искәндәрова. Ауырлыҡтар үткән, әммә бирешмәгән, аяуһыҙ һынауҙарҙы йырып сығырға һәр саҡ көс тапҡан, шуға күрә бөгөнгө матур тормошона шөкөр итеп, кинәнеп йәшәй ул.
Ә үткәндәр, ай-һай, еңелдән булмай. “Унынсы класты тамамлағас, пединститутҡа уҡырға кергәйнем, әсәйем сирләп китте. Уҡыуҙы ташлап ҡайтырға тура килде”, – тип хәтерләй Гүзәл. Атаһы элегерәк донъя ҡуйған. Әсәйҙе яҙмыш ҡосағына ташлап булмай инде. Уҡыуҙы ҡорбан итергә тура килә. Өс йыл буйы яратышып йөрөгән һөйгәне менән дә ҡауышып, бергә йәшәү насип булмай. Араға яуыз уйлыларҙың тығылыуы эште харап итә. Ғәйепһеҙ көйө аҡланып маташыуҙы хуп күрмәгән ғорур тәбиғәтле ҡыҙ, бар яҙмышына үс итеп, яратмаһа ла икенсе кешегә тормошҡа сыға ла ҡуя. Шул рәүешле өс балаға ғүмер бүләк итә. Тик үтә лә эсергә яратҡан ир менән балалар үҫтереү мөмкин түгеллеген тормош көндән-көн раҫлап тора. Араларҙы өҙөргә, өс баланы бер үҙенә тәрбиәләп үҫтерергә тура килә. Еңел булмай донъя көтөүҙәре. Береһенән-береһе ваҡ балаларҙы аяҡҡа баҫтырғансы бер юлы өсәр-дүртәр урында алһыҙ-ялһыҙ тир түгә. “Мәктәп ашханаһында аш та бешерҙем, шунда уҡ йыйыштырыусы ла булдым, йәйен-көҙөн сөгөлдөр баҫыуында ла ең һыҙғанып эшләнем”, – тип хәтерләй алыҫ үткәндәрҙе Гүзәл.
Юҡ, һис кенә лә зарланмай ул яҙмышына, сөнки ғүмере бушҡа уҙмаған, үткәрелгән ауырлыҡтар ҡоро көйөк булып ҡалмаған. Баштан үткән һынауҙар мул емеш биргән. Ул емештәр – балаларының тәрбиәле булып үҫеп етеүе, һәр береһенең ғаилә ҡороуы, өҙөлөп “инәй” тип хөрмәт итеүҙәре. Үткәндәре ауыр, әммә бөгөнгөһө матур, ҡыуаныслы. Балаларыңдың ҡәҙер-хөрмәте ҡосағында йәшәүҙән дә ҙурыраҡ бәхеттең булыуы мөмкин түгел.
Гүзәл Искәндәрова матур иркен йорт һалып керҙе. Ҡайһы бер ирҙәрең көнләшерлек бөтөн донъяһы бар, ҡош-ҡорто, мал-тыуары етерлек. Емеш-еләген дә, йәшелсәһен дә кинәнеп үҫтерә ул. Йәй көндәре ихатаһы сәскәләргә күмелә, уларҙың хуш еҫе әллә ҡайҙарға тарала. Исеменә есеме тигәндәй, Гүзәлдең гүзәллеге бар нәмәлә сағылып, тирә-яҡты биҙәй, нурға күмә.
“Йәшлегемдә рәхәтлек татымаһам да, бөгөнгө матур тормошома шөкөр ҡылам, ҡартлығымда бәхетлемен”, – тип ҡыуана Гүзәл ханым, йөҙө тағы ла нығыраҡ балҡый. Ҡыуаныс нурҙары башҡаларҙы ла нурға сорнай. Гел шулай үҙең дә шатланып, бүтәндәрҙе лә ҡыуандырып оҙон-оҙаҡ ғүмер итергә яҙһын.


text:
Йәш сағынан спорт, сәнғәт менән дуҫ ҡыҙ еңел атлетика менән шөғөлләнә, волейбол уйнай, велосипед, саңғы ярыштарында ҡатнаша, призлы урындар яулай. Дыуан ауыл хужалығы техникумында уҡып, зоотехник һөнәренә эйә була. 1963 йылда Илеш районына эшкә ебәрелә, хеҙмәт юлын Үрге Йәркәй урта мәктәбендә уҡытыусы булып башлай.
9 Майҙың иһә бөтөн Рәсәй халҡын бергә туплар ҡеүәте бар. Еңеүселәрҙең нәҫел-быуыны булараҡ, уртаҡ байрамыбыҙҙа күмәкләп шатланабыҙ, ғорурланабыҙ, тулҡынланабыҙ, һағыш кисерәбеҙ. Был тойғолар сылбыры өҙөлөп ҡалмаҫмы? Бөгөнгө мәктәп уҡыусылары Еңеүҙең ҡиммәтен аңлап, үҙ балаларына еткерә алырмы?


text:
Башҡортостандың Күп функциялы үҙәге май байрамдарында эш графигын хәбәр итте Фото: Мирон Доровских
Башҡортостандың Күп функциялы үҙәге май байрамдарында эш графигын хәбәр итте
Башҡортостандың Күп функциялы үҙәге май байрамдарында эш графигын хәбәр итте Фото: Мирон Доровских
ӨФӨ, 2018 йыл, 24 апрель. /«Башинформ» мәғлүмәт агентлығы, Галина Бахшиева/.
Республиканың Күп функциялы үҙәге май байрамдарында үҙ офистарының эш графигын хәбәр итте. 30 апрелдә, шулай уҡ 1, 2 һәм 9 майҙа «Минең документтарым» күп функциялы үҙәктең Башҡортостан буйынса бөтә офистары өсөн ял көндәре булып тора.
Өфөләге Менделеев урамы, 205а адресы буйынса урынлашҡан бер офисҡа ғына был ҡағылмай.
Бында клиенттарҙы операция залының раҫланған эш режимына ярашлы 28, 29, 30 апрелдә һәм 2 майҙа ҡабул итәләр.
http://www.bashinform.ru/news/1148786-mfts-bashkirii-soobshchil-grafik-raboty-v-mayskie-prazdniki/


text:
ТҮТӘЛДӘРҘӘ ТАТЫУЛЫҠ
Күп баҡсасылар һуған менән кишерҙе бер тирәгә ултыртып яңылышмай. Был йәшелсәләр бер-береһен ҡоротҡостарҙан һаҡлай.
Сельдерей, әнис, салат, розмарин, йылан тамыры (шалфей) һәм бөтнөк эргәһендә кәбеҫтә ҡортлап бармай.
Йәшелсә-емеш үҫтереүҙә хуш еҫле үләндәрҙе ҡулланыу ҙа яҡшы һөҙөмтә бирә. Мәҫәлән, бәпембә емештәрҙең тиҙерәк өлгөрөүенә булышлыҡ итә. Ала миләүшә (лаванда), йылан тамыры, иссоп, шәфәри, әнис, майоран, аҡ сәскә, кервель йәшелсә-емешкә мул уңыш биреүгә этәргес. Картуф ултыртылған ерҙе настурция, бәрхәт үлән (бархатцы), кориандр, гөлбаҙран (пижма) менән уратып сәскәндә, колорадо ҡуңыҙы уға яҡын килмәй, тип ышандырған баҡсасылар ҙа бар. Фенхель менән әрем иһә янындағы үҫемлектәргә насар тәьҫир итә.
Баҡсала гәрсис, бәрхәт, пәйғәмбәр тырнағы (календула), райхан, (базилик) һәм сөйәл үләне (чистотел) барлыҡ үҫемлектәргә лә яҡшы йоғонто яһай, тупраҡты сәләмәтләндерә. Уларҙы һәр түтәлдең ситенән сәсергә була.
Бер-береһенә тап килгән үҫемлектәрҙе рәт араларына йәки төп культураларҙың эргәһенә өйкөм-өйкөм итеп ултыртырға мөмкин. Улар бер-береһен ауырыуҙарҙан һаҡлай, тәмен байыта, еҫе менән ҡоротҡос бөжәктәрҙең «юлын яҙлыҡтыра». Таблицала йәшелсәләрҙең бер-береһенә тап килеү-килмәүе күрһәтелгән.
Йәшелсәләрҙе, сәскәләрҙе аралаштырып ултыртыуҙың тағы бер яҡшы яғы бар. Ҡәҙимге дүртмөйөшлө түтәлдәр урынына күңелле клумбалар ҡалҡып сығыр, баҡса байрамса төҫ алыр.
Ғәҙәттә һәр үҫемлек тупраҡтан үҙенә генә тәғәйен матдәләр менән туҡлана. Шуға ла уларҙы йыл һайын бер үк урынға ултыртыу тәҡдим ителмәй. Дөйөм ҡағиҙә шундай: йәшелсәне бер үк урынға бары 3-4 йылдан ғына яңынан сәсергә мөмкин. Әммә урындарҙы алмаштырғанда ла ҡайһы бер нәмәләрҙе белергә кәрәк.
Помидор, картуф урынына кәбеҫтә, ҡыяр, ташҡабаҡ, ҡабаҡ, фасоль, борсаҡ, һарымһаҡ, сөгөлдөр, кишер, шәфәри, әнис, сельдерей ултыртырға була.
Ҡыяр, ташҡабаҡ, патиссондан һуң редис, кәбеҫтә, сөгөлдөр, һуған, һарымһаҡ, борсаҡ, помидор, картуф сәсеү яҡшы.
Кишер, әнис, шәфәри, сельдерей үҫкән ергә һуған, һарымһаҡ, картуф, помидор, ҡуҙаҡлыларҙы ултыртырға мөмкин.
Һуған менән һарымһаҡ урынына нимә сәсһәгеҙ ҙә уңыр (әлбиттә, һуған менән һарымһаҡтан башҡа).
Шулай уҡ ҡуҙаҡлылар артынан һәр йәшелсә лә мул уңыш бирер.
Теги:


text:
“Башавтотранс” автобустарында интернет менән бушлай файҙаланып була
“Башавтотранс” дәүләт унитар предприятиеһы автобустарында юғары технологиялы яңылыҡ индерелде: республиканың төп дәүләт йөк ташыусыһының йәмәғәт транспортында интернет селтәренә сығыу мөмкинселеге булдырылды. Бының өсөн өҫтәмә аҡса түләү талап ителмәй – билет өсөн түләү ҙә етә. “Сотел” компанияһы тәьмин иткән элемтә ярҙамында мәктәп уҡыусылары, студенттар, үҙҙәренең туҡталышына барып еткәнсе, интернет селтәрендә шөғөлләнә ала.
Интернетҡа сығыу тиҙлеге билдәле шарттарҙа секундына 100 Мбит-ҡа етә. Смартфон,шәхси кеҫә компьютеры, PSP йәки ноутбук хужалары сифатлы бушлай элемтә менән файҙалана ала.
“Башавтотранс” дәүләт унитар предприятиеһында хәбәр итеүҙәренсә, әлегә интернетҡа сығыу өсөн Wi-Fi системалары студенттар араһында ҙур һорау менән ҡулланған 51-се һанлы маршрут автобустарына ҡуйылған. Был пассажирҙар машиналары 17-се һанлы балалар клиник дауаханаһынан Октябрь проспекты буйлап “Йәшел сауҡалыҡ” туҡталышына тиклем йөрөй. Маршрут һыҙығында республиканың күп кенә юғары уҡыу йорттары урынлашҡан.
Киләсәктә Wi-Fi системалары ҡуйылған автобустар һанын арттырыу планлаштырыла.


text:
Башҡортостанда ауыл хужалығы техникаһы производствоһы үҫтереләсәк
Башҡортостанда республика биләмәһендә ауыл хужалығы техникаһы производствоһын үҫтереүгә бәйле эштәр алып барыла. Был хаҡта бөгөн «Ижтимағи электрон гәзит» сайтында үткән онлайн-конференцияла Башҡортостан Хөкүмәте Премьер-министры урынбаҫары — ауыл хужалығы министры Эрнст Исаев белдерҙе.
— Стәрлетамаҡтың «Агротехсервис» заводы базаһында голланд партнерҙар менән берлектә быйыл сөгөлдөр йыйыуҙа файҙаланыласаҡ 12 комбайн йыйылды, – тине ул. – Бөгөн был машиналар беҙҙең баҫыуҙарҙа эшләйәсәк һәм шәкәр сөгөлдөрөн йыйыуҙы юғалтыуҙарһыҙ башҡарырға ярҙам итәсәк.
Бынан тыш, был предприятиела тағылма техника производствоһын ойоштороу тураһында протоколдарға ла ҡул ҡуйылған. Эрнст Исаев һүҙҙәренсә, Туймазы бетон ташыу машиналары заводы яңынан ер эшкәртеү өсөн культиваторҙар сығара башлаған, Стәрлетамаҡтың «Беларус-Инмаш» предприятиеһы Бобруйск трактор деталдәре һәм агрегаттары заводы менән берлектә тәгәрмәсле тракторҙар йыйыуҙы үҙләштергән.
— Башҡортостанда ауыл хужалығы техникаһы производствоһын үҫтереү буйынса эштәр дауам ителәсәк, — тип билдәләне вице-премьер. – Беҙ алдынғы йүнәлештәр эҙләйбеҙ. Был яңы эш урындары һәм техниканы һатҡан ваҡытта транспорт сығымдарын ҡыҫҡартыу арҡаһында техника хаҡын кәметеү мөмкинлеген бирәсәк.


text:
Рөстәм Хәмитов «Рәсәй транспорты» халыҡ-ара форумында Башҡортостан делегацияһын етәкләйФото: Олег Яровиков
Рөстәм Хәмитов «Рәсәй транспорты» халыҡ-ара форумында Башҡортостан делегацияһын етәкләй
Рөстәм Хәмитов «Рәсәй транспорты» халыҡ-ара форумында Башҡортостан делегацияһын етәкләйФото: Олег Яровиков
ӨФӨ, 2017 йыл, 6 декабрь. /«Башинформ» мәғлүмәт агентлығы/.
Башҡортостан Башлығы Рөстәм Хәмитов Мәскәүҙә XI «Рәсәй транспорты» халыҡ-ара форумында республикабыҙҙың рәсми делегацияһын етәкләй.
Республика етәксеһе 2017 йылда «Хәүефһеҙ һәм сифатлы юлдар» өҫтөнлөклө проектын тормошҡа ашырыу йомғаҡтары тураһында кәңәшмәлә ҡатнаша. Уны Рәсәй Федерацияһы Хөкүмәте Рәйесе Дмитрий Медведев алып бара.
Делегация эшенең программаһында эшлекле осрашыуҙар, кәңәшмәләр, юл тармағын һәм транспорт инфраструктураһын үҫтереү мәсьәләләре буйынса панель дискуссияларҙа һәм түңәрәк өҫтәлдәрҙә ҡатнашыу ҡаралған.
Бөгөн форум барышында ойошторолған XI «Рәсәй транспорты» халыҡ-ара күргәҙмәһе асылды. Рәсәйҙең транспорт министры Максим Соколов, ил Президентының тәбиғәтте һаҡлау эшмәкәрлеге, экология һәм транспорт мәсьәләләре буйынса махсус вәкиле Сергей Иванов сарала ҡатнашыусыларға сәләмләү һүҙе менән мөрәжәғәт итте.
Күргәҙмәлә республиканың транспорт һәм юл төҙөлөшө өлкәһендәге ҙур инфраструктура инвестиция проекттарына арналған стенд ҡуйылған. Стендтың экспозицияһын көн һайын яңыртыу ҡаралған. Бөгөн бында «Өфөнән Көнсығыш сығыу юлы» проектын бойомға ашырыуҙың мөмкинлектәре һәм өҫтөнлөктәре менән танышырға мөмкин ине. Артабанғы көндәрҙә экспозициялар төбәк биләмәһендә «Европа – Көнбайыш Ҡытай» транспорт коридорын төҙөүгә, юғары тиҙлекле транспортты үҫтереүгә һәм Өфөләге электр транспортын комплекслы модернизациялауға, шулай уҡ дәүләт-шәхси партнерлыҡ форматында тормошҡа ашырыу күҙалланған башҡа ҙур проекттарға бағышлана.
Башҡортостан Башлығы Рөстәм Хәмитов транспорт комплексы ойошмаларының экспозициялары, тармаҡтың алдынғы инновацион технологиялары менән танышты.


text:
Ил һаҡсыларын хѳрмәтләп
Унда Бѳйѳк Ватан, афған һәм чечен һуғыштары ветерандары, хәрби бурысын үтәгәндә һәләк булған яугирҙәрҙең ата-әсәләре саҡырылды.
Ҡотлау һүҙе менән Абҙаҡ ауыл Советы ауыл биләмәһе хакимиәте башлығы, Чечняла хәрби бурысын үтәгән Б.Б. Фазылов сығыш яһаны һәм Афғанстанда, Чечняла, контракт буйынса хеҙмәт итеүселәргә, ил алдындағы бурысын үтәгәндә һәләк булып ҡалғандарҙың әсәйҙәренә бүләктәр тапшырҙы.
- Бындай саралар үҫеп килгән быуынды хәрби-патриотик рухта тәрбиәләүҙә ҙур әһәмиәткә эйә. Буласаҡ ил һаҡсылары эргәбеҙҙә йәшәгән батырҙарыбыҙҙы күреп, уларҙан ѳлгѳ алып үҫә, - тине Байрас Буранбай улы.
Абҙаҡ ауыл хакимиәте буйынса Чечняла - 23, Афғанстанда 9 кеше хеҙмәт иткән. Ҡыҙғанысҡа ҡаршы, Афғанстандан имен-аман әйләнеп ҡайтҡан 2 һалдат һәм Чечняла хеҙмәт иткән 1 һалдат тыныс тормошта вафат булып ҡалғандар.
Ветерандарҙы, әлеге кѳндә Ватанды һаҡлаусыларҙы һәм буласаҡ һалдаттарҙы «Афған ветерандары союзы» ҡала йәмәғәт ойошмаһы рәйесе В.М.Әлмәтов байрам менән ҡотлап, изге теләктәрен еткерҙе. Һәр сығыш һәм бүләкләүҙәр мәҙәниәт хеҙмәткәрҙәре, мәктәп коллективы, уҡыу-сылар әҙерләгән театр-лаштырылған тамаша һәм концерт номерҙары менән үрелеп барҙы.
З.Сѳләймәнова.
* * *
Ватан һаҡсыларына арналған ҙур концерт Егәҙе мәҙәниәт йортонда ла уҙҙы.
Мәҙәниәт хеҙмәткәрҙәре, һәүәҫкәр артистар ир-егеттәрҙе байрам менән ҡотлап, интермедиялар, йыр-моң һәм бейеүҙәр бүләк итте. Алина Яныбаева менән Гѳлдәр Әбүбәкирова концертты матур алып барҙы. Алина йыр-моңға, бейеүгә лә оҫта булып сыҡты. Ә Лилиә Ниғмәтуллинаның кѳнсығыш бейеүен олоһо ла, кесеһе лә һоҡланып ҡараны. «Бѳркѳт» бейеүен Булат Сафуанов, «Бишбармаҡ», «Зѳлхизә» бейеүҙәрен IX класс уҡыусыһы Әлфиә Ирғәлина ҙур оҫталыҡ менән башҡарҙы. Айһылыу Сәғәҙәтова менән Рузилә Һиҙиәтова башҡарыуында «Быймалар» бейеүе, Ил-гиз Сәғәҙәтов, Фәүзиә Ғәлиуллина, Нәйлә Сәғәҙә-товаларҙың яңы йырҙары тамашасы күңеленә хуш килде. Беҙ һәүәҫкәр артистар рәтен яңы таланттар тулыландырыуына ҡыуандыҡ. Ауыл халҡы исеменән мәҙәниәт хеҙмәт-кәрҙәренә һәм һәүәҫкәр артистарыбыҙға беҙҙең күңелдәрҙе байытҡан, илһамландырған ѳсѳн ҙур рәхмәтебеҙҙе еткерәбеҙ.
З.Ҡотлоғәлләмова.
Егәҙе.
* * *
Сосновкала Сосновка һәм Рысыҡай командалары араһында «Йәгеҙ әле, егеттәр!» конкурсы уҙҙы.
Улар сослоҡта, етеҙлектә, тапҡырлыҡта кѳс һынашты, мода күрһәтте. Сараны концерт номерҙары биҙәне.
Һѳҙѳмтәләр буйынса Рысыҡай командаһы ѳҫтѳнлѳк алды. Ике командаға ла Почет грамоталары һәм бүләктәр тапшырылды.
Л.Мѳхәмәтйәрова.


text:
Газета "Йәшлек" » Экономика » 70 миллиард доллар капитал ситкә ”аға”
70 миллиард доллар капитал ситкә ”аға”
Рәсәйҙең иҡтисади үҫеш министрлығы, ғинуар-февралдә илдән “сығып киткән” таҙа капитал күләме 35 миллиард доллар булды, тип һанағайны. Ә беренсе квартал һөҙөмтәләре 65 – 70 миллиард долларҙы күрһәтеүе мөмкин. Бер ай эсендә иҫәптең шулай ҡапыл үҫеүенә ни сәбәпсе һуң? Бында Ҡырымдың Рәсәйгә ҡушылыуы арҡаһында АҠШ-тың “Рәсәй” банкына, ҡайһы бер ватандаштарыбыҙға ҡарата индергән санкциялары ғәйепле булыуы ихтимал. Иҡтисади үҫеш министры урынбаҫары Андрей Клепач әйтеүенсә, санкциялар әлегә иҡтисади характерҙа түгел-түгеллеккә, әммә капиталды юғалтыуға ярайһы етди фактор булып тора.
Әйткәндәй, 2013 йылда ситкә 62,7 миллиард доллар капитал сыҡҡан. Ә быйылға Үҙәк банк вәкилдәре күҙаллауы буйынса, 20 миллиард долларҙан да үтмәй ине. Алдан теүәл белеп булмай шул…
“РИА Новости” сайтынан Айсын АҠБУЛАТОВА әҙерләне.
Әйткәндәй, 2013 йылда ситкә 62,7 миллиард доллар капитал сыҡҡан. Ә быйылға Үҙәк банк вәкилдәре күҙаллауы буйынса, 20 миллиард долларҙан да үтмәй ине. Алдан теүәл белеп булмай шул…
“РИА Новости” сайтынан Айсын АҠБУЛАТОВА әҙерләне.
Информация
Комментировать статьи на сайте возможно только в течении 4 дней со дня публикации.


text:
Беҙ бөгөн шифахананың юғары ҡаҙаныштарға өлгәшкәнен, халыҡтың ҙур һөйөүен, абруйын яулағанын ҙур ышаныс менән әйтә алабыҙ. Тап ошо курортты Юрий Гагарин исемендәге Космонавтар әҙерләү ғилми-тикшеренеү үҙәгенең реабилитация урыны итеп һайлауҙары ла юҡҡа түгел. Бындай ҙур ышаныс коллективҡа етди яуаплылыҡ өҫтәй.
Беҙ бөгөн шифахананың юғары ҡаҙаныштарға өлгәшкәнен, халыҡтың ҙур һөйөүен, абруйын яулағанын ҙур ышаныс менән әйтә алабыҙ. Тап ошо курортты Юрий Гагарин исемендәге Космонавтар әҙерләү ғилми-тикшеренеү үҙәгенең реабилитация урыны итеп һайлауҙары ла юҡҡа түгел. Бындай ҙур ышаныс коллективҡа етди яуаплылыҡ өҫтәй.
Бәхеткә күрә, беҙҙең геройыбыҙ бөтөнләй ундай түгел. Балтас районының Үрге Ҡарыш ауылында йәшәүсе Винер Хәйҙәршин — күп балалы ғаилә башлығы. Ҡатыны Альбина менән улар ун ҡыҙ һәм малай тәрбиәләй.
Республика матбуғатында даими баҫылған автор әҙәбиәт һөйөүселәргә үҙенең яңынан-яңы әҫәрҙәрен тәҡдим итә. Режиссер Айнур Асҡаров “Ауыҙыңдан ел алһын” повесы буйынса төшөргән “Әсә” фильмы тиҙҙән эфирға сығасаҡ.
Кемдәрҙер драматургия, киносценарийҙар яҙыу буйынса профессионалдар етмәүенә зарланғанда, Шәүрә Шәкүрова һәр әҫәре менән үҙен был жанрҙың оҫтаһы итеп күрһәтә. Уңыштар теләйек исеме республикабыҙҙа танылған авторға!
Йыл уҡытыусыларын билдәләү конкурстары быйыл да киң майҙан йыйҙы. Уларҙа белем биреүҙә яңы технологиялар, заманса алымдар ҡулланыуға, ижади фекерләүгә өҫтөнлөк бирелде.
Салауат ҡалаһында уҙғарылған “Башҡорт теле һәм әҙәбиәте йыл уҡытыусыһы” бәйгеһендә 55 педагог көс һынашты.
Тик күкрәгендә — миҙал, ҡулында сәскә гөлләмәһе күреп, уның да бүләкләнгән әсә икәнлеген аңланыҡ. Мәсетле районынан килгән Юлиә Низамова биш балаға ғүмер бүләк иткән икән. Ә уға нисә йәш тип уйлайһығыҙ? Ни бары 26! Аптырау ҡатыш һоҡланыуҙы йәшерә алмай аралашып киттек. Юлиә менән Рауил Низамовтарҙың ғаиләһендә Альбина, Кристина, Лиана, Рөстәм һәм Арина исемле балалар үҫә. Иң өлкәндәренә августа ун йәш тулһа, кескәй ҡыҙҙарына — йәш тә ун ай ғына.


text:
ЦХИНВАЛ, 15 фев — Sputnik, Козаты Диана. Хуссар Ирыстоны парламенты президиум банымадта хорзыл Уæлдæр тохондоны фæдыл конституцион законы проект.
Фарст президиумы уæнгты æркастмæ рахаста парламенты закондзинад, закондæттынад æмæ бынæттон хиуынаффæйады парламентон комитеты сæрдар Тедеты Нонна.
"Закон регламент дæтты Уæлдæр тæрхондоны æххæстбартæ, бындурæвæрды уагæвæрд æмæ архайдæн", — банысан кодта Тедеты Нонна.
Парламенты спикер Гасситы Петр æрсидт коллегæтæм бæрнонæй бацæуын ацы фарстмæ, уымæн æмæ конституцион законы райст домы депутатты иумæйаг позици.
Парламентарийтæм ницы фарст сæвзæрд, законыпроектмæ æркст рахаст æрцыд сессийы радон рабадтмæ.
Депутаттæ ма хорзыл банымадтой районон æмæ горæттаг тæрхондæтты тæрхонгæнджыты нымæц сфидар кæныны фæдыл законы проект, кæцымæ гæсгæ Хуссар Ирыстоны районтæй алкæцыйы дæр уыдзæн фæйнæ иу тæрхонгæнæджы, Цхинвайлаг горæттаг тæрхондоны тæрхонгæнджыты нымæц та æртæйы бæсты уыдзæн цыппар.
Уæлдæр тæрхондоны сæргълæууæг Коцты Олесяйы ныхæстæм гæсгæ, хъæуы сисын, горæттаг тæрхондоныл цы стыр уаргъæвæрд ис, уый, уымæ гæсгæ хъæуы фæфылдæр кæнын тæрхонгæнджыты нымæц.
"Бюджетыл уæлæмхас уаргъæвæрд нæ уыдзæн, уымæн æмæ мах ракæндзыстæм горæттаг тæрхондонмæ Ленингойраг районон тæрхондоны дыууæ тæрхонгæнджытæй иуы", — загъта уый.
Депутаттæ ма сразы сты тæрхонондонон департаменты фæдыл законмæ барастгæнинæгтыл æмæ цалдæр æндæр нормативон акттыл.


text:
- Подробности
- Просмотров: 496
ГРЕШНОВ Владимир Михайлович (14.11.1949, Ишембай ҡ.), инженер-механик. Физика-матем. ф. д‑ры (1992), проф. (1993). БР‑ҙың атҡ. фән эшмәкәре (2007). ӨАИ‑ны тамамлағандан һуң (1974) шунда уҡ эшләй: 1988—2003 йй. металдарҙы баҫым ярҙамында эшкәртеү машиналары һәм технологияһы каф. мөдире, бер үк ваҡытта 2001—03 йй. — технологик процестар һәм етештереү каф. (Ишембай), 2007 й. алып теоретик механика каф. мөдире. Фәнни эшмәкәрлеге металдарҙың кире ҡайтарылмаусы деформациялары механикаһына һәм физикаһына арналған. Г. металдар өсөн һығылмалы форма ҡойоу процесының дөйөм физик-матем. теорияһын, ваҡ кристалл хәлендәге материалдарҙың үтә һығылмалы деформацияһының статик моделен, металдарҙы “ҡом сәғәте” схемаһы б‑са дифференциаль штамплау һәм преслау ысулдарын эшләй. Г. ҡатнашлығында уйлап табылған технологиялар (титан иретмәләренән эшләнгән деталь әҙерләмәләрен үтә һығылмалылыҡ эффектын файҙаланып изотермик шарттарҙа күләмле итеп штамплау, беркетеү изделиеларын һалҡын килеш күләмле итеп штамплау) БР‑ҙың, РФ‑тың башҡа төбәктәренең һәм БДБ илдәренең машиналар эшләү пр‑тиеларында индерелә. 130‑ҙан ашыу фәнни хеҙмәт һәм 30 уйлап табыу авторы.
В.Ҡ.Итбаев
Тәрж. Р.Ғ.Ғилманов


text:
Марсель Ҡотоев «Ұлы Дала дауысы» радиофестивалендә Башҡортостан исеменән сығыш яһай
ӨФӨ, 2016 йыл, 22 сентябрь. /«Башинформ» мәғлүмәт агентлығы, Ләйлә Аралбаева/.
Башҡорт дәүләт филармонияһы солисы Марсель Ҡотоев «Ұлы Дала дауысы» («Бөйөк даланың тауышы») IV Халыҡ-ара радиофестивалендә Башҡортостан исеменән сығыш яһай. Ул «Ана туралы жыр» ҡаҙаҡ халыҡ йырын башҡарып, «Яңы исем» номинацияһында тәүге урынға сыҡты.
28 сентябрҙә «Казмедиа орталығы» киноконцерт залында фестивалдең гала-концерты була. «Ұлы дала дауысы» ІV Халыҡ-ара радиофестивале еңеүселәрен бүләкләү тантанаһын «Ҡаҙағстан» милли каналында ҡарарға мөмкин.
«Ұлы Дала дауысы» радиофестивале — Ҡаҙағстан радиоһы проекты. Был музыка аша дәүләт телен пропагандалаусы тәүге радиофестиваль. Сара 2012 йылдан алып уҙғарыла. Положениеға ярашлы, ҡатнашыусылар ҡаҙаҡ йырын йә иһә ҡаҙаҡ телендә үҙ халҡының йырын башҡарырға тейеш. Радио тыңлаусылар конкурстың сайтында еңеүселәрҙе билдәләне. Быйыл тауыш биреүселәр һаны бер миллиондан ашты, һәм ике аҙна дауамында финалға сыҡҡан призерҙар асыҡланды. Ҡаҙағстан, Төркиә, Рәсәй, Украина һәм Белоруссиянан 60 йырсы ҡатнашты. Улар араһынан 16 еңеүсе һайланды.


text:
- Подробности
- Просмотров: 430
БЕЛОРЕТ ЗАВОДТАРЫ ЙӘМҒИӘТЕ, 1874 й. Мәскәүҙә “Вогау и К°” сауҙа йорто тарафынан Пашковтарҙың тимер етештереү заводтарының акционерҙар йәмғиәте булараҡ ойошторола. 1874—1916 йй. һәм 1918 й. идаралығы Мәскәүҙә, 1916 й. — 1918 й. башында Петроградта урынлаша. Заводтар м‑н идара итеү өсөн Верхнеурал өйәҙенең Белорет Заводы а. Төп контора булдырыла. Контроль акциялар пакеты хужалары: “Вогау һәм К°”, 1916 й. башында Азов‑Дон, Халыҡ‑ара Петербург, Петербург иҫәпкә алыу һәм ссуда биреү банкылары, 1916 й. уртаһынан “Коломна-Сормово” машиналар эшләү, металлургия һәм ярҙамсы заводтар берекмәһе. 1874 й. төп капитал 250 мең һум тәшкил итә, 1889 й. — 1,8 млн, 1896 й. — 3,5 млн, 1914 й. — 7 млн һум. Йәмғиәткә Магнит тауында тимер, Верхнеурал өйәҙендә доломит, магнезит, утҡа сыҙамлы балсыҡ, торф мәғдәне ятҡылыҡтары м‑н Белорет заводы, Тирлән заводы; 1890 й. алып Үҙән заводы, 1897 й. — Верхнеурал һәм Орск өйәҙе рудниктары м‑н Ҡағы заводы; 1917 й. — Ҡытау-Ивановка заводы һәм Ҡытаутамаҡ заводы ҡарай. 1916 й. йәмғиәт Силәбе өйәҙендә таш күмер копиҙары һатып ала. 1911—13 йй. йәмғиәт аҡсаһына Һамар—Златоуст т. юлының Белорет Заводы—Запрудовка ст. тар колеялы т. юл тармағы төҙөлә. 1918 й. бөтөрөлә.
Тәрж. Д.К.Үзбәков


text:
2017 йылдың 2-се ярты йыллығына “Башҡортостан ҡыҙы” журналына яҙылыу башланды!
Хөрмәтле дуҫтар! Ҡәҙерле әхирәттәр!
Бөтә почта бүлексәләрендә 2017 йылдың 2-се ярты йыллығына матбуғатҡа яҙылыу кампанияһы башланды. Киләһе ярты йыллыҡта ла яратҡан баҫмағыҙ – “Башҡортостан ҡыҙы” менән бергә булырһығыҙ тип ышанабыҙ.
50606 индексы буйынса 1 айға яҙылыу хаҡы – 100 һум 77 тин, 6 айға – 604 һум 62 тин.
П2719 индексы буйынса 1 айға яҙылыу хаҡы – 99 һум 72 тин, 6 айға – 598 һум 32 тин. Был индекс буйынса баҫмабыҙға Рәсәйҙең бөтә төбәктәрендә лә яҙылырға мөмкин.
Шулай уҡ rbsmi.ru сайты аша онлайн-яҙылыу мөмкинлеге лә бар. Был осраҡта почта бүлексәһенә барып йөрөргә кәрәкмәй. “Башҡортостан ҡыҙы”ның электрон варианты – 456 һум, ә баҫма вариантына яҙылыу 611 һум 82 тин тора.
Теги: подписка журнал


text:
Ҡотлайбыҙ!Ауыл хужалығы тармағын үҫтереүгә тос өлөш индергәне һәм ветеринария өлкәһендә оҙаҡ йылдар намыҫлы эшләгәне өсөн Йомаш ветучасткаһы мөдире Заһир Әғзәм улы Иҫәнов “Рәсәй Федерацияһы агросәнәғәт комплексының почетлы хеҙмәткәре” тигән маҡтаулы исемгә лайыҡ булды.
Әруахтар хөрмәтенәШүлкә мәсетенең имам-хатибы, ауылдың старостаһы Юламан Раев инициативаһы менән урындағы зыярат ҡоймалары яңыртылған һәм буялған. Өмәлә ауыл халҡы әүҙем ҡатнашҡан. Ремонтлау өсөн кәрәкле материалдар мәсет фондынан бүленгән.
А. САЛАУАТОВ.
Бассейнда әҙерлек бара“Баһадир” физкультура-һауыҡтырыу комплексы эргәһендә эшләп килгән йөҙөү бассейнында бөгөн яңы миҙгелгә әҙерлек саралары әүҙем темп менән бара. Бассейндағы һыу алмаштырыла, инженер селтәрҙәре тикшерелә. Йөҙөү бассейны сентябрҙең икенсе декадаһында үҙ ишектәрен асасаҡ.
10 сентябрҙә район хеҙмәт коллективтарының 17-се спартакиадаһы
старт аласаҡ. Ҡаланың “Труд” стадионында командалар мини-футболда көс
һынашасаҡ.
Спартакиада старт ала
Л. ТАКАЕВА.
Ә.Буранбаев иҫтәлегенәҠаланың физкультура-һауыҡтырыу комплексында билдәле журналист, шахмат буйынса күп тапҡыр район чемпионы Әбделхай Буранбаев иҫтәлегенә шахмат турниры үтте. Көсөргәнешле ярышта Сибай институты студенты А.Азаматов еңеү яуланы. Хеҙмәт ветераны Р.Үтәев икенсе булды. Ә ҡалған призлы урындарҙы, бер үк мәрәй йыйып, Х.Сырлыбаев (Сибай ҡалаһы), И.Баймырҙин һәм И.Зөбәйеров бүлеште.
Шашкасылар – ярышҡа!9 сентябрҙә физкультура-һауыҡтырыу комплексында район шашка кубогының өсөнсө этабы турниры үтәсәк. Ярышҡа ҡаланың һәм райондың шашка һөйөүселәре – ир-егеттәр һәм ҡатын-ҡыҙҙар саҡырыла. Балалар араһында ярыш башҡа ваҡытта үткәреләсәк. Турнир сәғәт 10-да башлана.
Р. ЗИННӘТОВ.


text:
Геологтар көнө менән!
Республика геология хеҙмәтенең хөрмәтле хеҙмәткәрҙәре һәм ветерандары!
Һеҙҙе һөнәри байрамығыҙ – Геологтар көнө менән ихлас ҡотлайым!
Геологтар, геофизиктар, таусылар, гидрогеологтар, быраулаусыларҙың фиҙакәр хеҙмәте файҙалы ҡаҙылмаларға бай булған төбәгебеҙ өсөн ҙур әһәмиәткә эйә. Бында өс меңдән ашыу ятҡылыҡ, 60-тан ашыу минераль сеймал тикшерелгән дә инде. Һәм был ҡеүәтле минераль-сеймал базаһы булдырырға, республиканың тотороҡло социаль-иҡтисади үҫешен тәьмин итергә булышлыҡ итте.
Башҡортостандың ер аҫты байлыҡтарын өйрәнеүҙә ҙур уңыштарға өлгәшелде, әммә уның «тәбиғи хазиналары» тулыһынса асылып бөтмәгән әле. Иҡтисад үҫеше булған запастарҙы рациональ файҙаланыуҙы, яңы ятҡылыҡтар асыуҙы һәм тикшерелгән файҙалы ҡаҙылма байлыҡтар күләмдәрен арттырыуҙы талап итә.
Һеҙ был яуаплы бурыстарҙы уңышлы атҡарып сығырһығыҙ, Башҡортостандың минераль-сеймал потенциалын артабан нығытыуға лайыҡлы өлөш индерерһегеҙ, тип ышанам.
Һеҙгә һәм яҡындарығыҙға ныҡлы һаулыҡ, именлек һәм бәхет, тыуған республикабыҙ һәм бөтә Рәсәй файҙаһына яңынан-яңы хеҙмәт ҡаҙаныштары теләйем!
Башҡортостан Республикаһы Президенты М. Рәхимов.


text:
Тәүге кварталда республикала инфляция 1,8 процент тәшкил иткән
ӨФӨ, 2016 йыл, 7 апрель. /«Башинформ» мәғлүмәт агентлығы, Олеся Серёгина/.
Йыл башынан Башҡортостанда инфляция 1,8 процент тәшкил иткән, Рәсәй буйынса уртаса күрһәткес — 2,1 процент. Башҡортостанстат хәбәр итеүенсә, йыллыҡ иҫәпләү буйынса (2016 йылдың марты 2015 йылдың мартына ҡарата) республикала инфляция 5,8 процент тәшкил иткән, ил буйынса уртаса — 7,3 процент.
Статистар беренсе кварталда инфляция процестарының кәмеүен билдәләй. Әгәр ғинуарҙа төбәк ҡулланыусылар баҙарында хаҡтар үткән айға ҡарата 0,8 процентҡа артһа, февралдә иһә — 0,6, мартта 0,4 процентҡа күтәрелгән.
Март айында аҙыҡ-түлек — 0,3, аҙыҡ-түлеккә ҡарамаған тауарҙар 0,8 процентҡа ҡиммәтләнгән. Хеҙмәттәр күрһәтеүҙең уҙған айға ҡарата 0,3 процентҡа кәмеүе билдәләнгән.
Мәҫәлән, бер айҙа балыҡтың ҡайһы бер төрҙәренә хаҡтар 1,3-4,4, колбаса изделиеларына, субпродукттарға һәм ит ярымфабрикаттарына — 0,4-1,8, бойҙай онона, макарон изделиеларына, борсаҡ, фасоль, ҡарабойҙай һәм «Геркулес» һоло ярмаһына 1,7-5,6 процентҡа артҡан. Тоҙ, көнбағыш майы, майонез, ҡара борос — 1-2,8, ҡуйыртылған һөт, варенье-джем, повидло, емеш һуттары һәм йогурт — 2,3-5, банан һәм алма — 2,7-2,8, һарымһаҡ 15,7 процентҡа ҡиммәтләнгән.
Сөгөлдөр, аҡ күсәнле кәбеҫтә һәм картуф — 2,8-6,9, яңы помидор һәм ҡыяр — 11,3-16,2 , лимон һәм груша 3-3,2 процентҡа арзанайған. Бынан тыш, иттең ҡайһы бер төрҙәренә — 0,7-2,6, тауыҡ йомортҡаһына 4,3 процентҡа хаҡ төшкән.
Бензинға хаҡ 1,5 процентҡа артҡан, газ-мотор яғыулығына 5,2 процентҡа төшкән.


text:
Сит ил эшселәренә заявка йыйыу башланды
Халыҡты эш менән тәьмин итеү дәүләт хеҙмәте идаралығы сит ил эшсе көстәрен файҙаланыуға заявка йыя башланы. Был 2011 йылда сит ил эшсәндәрен йәлеп итеүгә талапты билдәләү һәм сит ил граждандары тарафынан Рәсәйҙә хеҙмәт эшмәкәрлеге алып барыуға квоталар булдырыу өсөн кәрәк.
Эш биреүселәр 2010 йылдың 1 майына тиклем Өфө ҡалаһы, Б.Гражданская урамы, 24 адресы буйынса БР Хеҙмәт һәм халыҡты социаль яҡлау министрлығы ҡарамағындағы Халыҡты эш менән тәьмин итеү дәүләт хеҙмәте идаралығына раҫланған форма буйынса ҡағыҙға яҙып йәки r.khakimova@bashzan.ru электрон почтаһы аша заявка бирергә тейеш.
Заявкалар Рәсәй граждандары иҫәбенән кәрәкле хеҙмәткәрҙәр йыйыу буйынса халыҡты эш менән тәьмин итеү үҙәктәре менән үҙ-ара әүҙем эш иткән һәм халыҡты эш менән тәьмин итеү өлкәһендә дәүләт хеҙмәтләндереүҙәре алыусылар регистрына индерелгән эш биреүселәрҙән генә алынасаҡ.


text:
Төбәктә закондар сығарыу конкурсы тамамланды
Төбәктә «Башҡортостан Республикаһының закон сығарыусыһы» норматив хоҡуҡи акттар конкурсы тамамланды, ул БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһы башланғысы менән үткәрелде.
Конкурс бөтә Рәсәй проекты сиктәрендә уҙғарылды. Унда студенттар, аспиранттар, учреждение хеҙмәткәрҙәре, юридик фәндәр кандидаттары һәм докторҙары, Башҡортостан Республикаһы муниципаль берәмектәренең һайланған органдары ҡарамағындағы Йәштәр советтары ағзалары ҡатнашты. Тәҡдим ителгән эштәр иҡтисадты һәм эшҡыуарлыҡты үҫтереүгә, белем биреү кимәлен һәм сифатын арттырыуға, фәнде һәм инновацион мөмкинлектәрҙе үҫтереүгә, граждандарҙың мәшғүллек һәм эшкә урынлашыу кимәлен арттырыуға, төҙөлөш комплексын һәм ер мөнәсәбәттәрен, торлаҡ-коммуналь хужалыҡ системаһын үҫтереүгә, демографик хәлде (шул иҫәптән һаулыҡ һаҡлау системаһын) яҡшыртыуға, суд системаһын һәм процессуаль ҡануниәтте камиллаштырыуға йүнәлтелгән ине.
Конкурс комиссияһы еңеүселәрҙе ун номинацияла билдәләне. Улар: «Иҡтисадты һәм эшҡыуарлыҡты үҫтереү», «Транспорт системаһын үҫтереү», «Демографик хәлде яҡшыртыу», «Суд системаһын һәм процессуаль ҡануниәтте камиллаштырыу», «Граждандарҙың хоҡуҡи белемен һәм ижтимағи-сәйәси әүҙемлеген арттырыу, йәмәғәт секторын үҫтереү», «Халыҡ-ара мөнәсәбәттәр өлкәһендәге мәсьәләләрҙе хәл итеү», «Мәҙәниәт һәм мәғлүмәт өлкәһендә хоҡуҡи мөнәсәбәттәрҙе үҫтереү», «Хоҡуҡ боҙоуҙарҙы иҫкәртеү һәм хоҡуҡ тәртибен һаҡлауҙа граждандарҙың ҡатнашыуы», «Халыҡты социаль яҡлау өлкәһендә ҡануниәтте камиллаштырыу», «Йәштәр сәйәсәте өлкәһендә ҡануниәтте камиллаштырыу».
Йәштәр йәмәғәт палатаһы рәйесе Николай Самойленко конкурстың республикала уңышлы үтеүен билдәләне.
– 2011 йылда конкурсҡа 15 эш тәҡдим ителһә, быйыл проекттар һаны 45-кә барып баҫты, — тине Николай Самойленко. – Эштәр төрлө йүнәлештәрҙә башҡарылған. Проекттар сиктәрендә теге йәки был хәлгә яңыса ҡараш тәҡдим ителде, ҡануниәтте камиллаштырыу буйынса яңы идеялар булды.
«Башҡортостан Республикаһының закон сығарыусыһы» конкурсында еңеүселәр яҡын арала үҙҙәренең проекттарын Йәштәр йәмәғәт палатаһы комиссияларында яҡлаясаҡ.


text:
Белорет телекомпанияһы ҡала юбилейына яңы проекттар әҙерләне
Белоретта бала баҡсалары коллективтары араһында «Минең яратҡан ҡалам!» ижади конкурсы үткәрелә, ул Белорет ҡалаһына 250 йыл тулыуға арналған. Бәйгене ойоштороусы булып ҡаланың «Белорет ТВ-6» телекомпанияһы сығыш яһай.
«Башинформ» агентлығына Белорет районы хакимиәтенең мәғлүмәт-аналитика бүлеге баш белгесе Ольга Колесникова хәбәр итеүенсә, конкурста ҡатнашыусыларҙың сығыштары һәр шәмбе һәм йәкшәмбе ТНТ-Белорет каналында күрһәтелә һәм телекомпания сайтында урынлаштырыла. Шуны ла билдәләп үтергә кәрәк, конкурс ҡатнашыусыларҙа ҙур ҡыҙыҡһыныу уятты, һәм ҡаланың бала баҡсалары был ижади бәйгелә әүҙем ҡатнаша башланы. Тамашасы хөкөмөнә мәктәпкәсә белем биреү учреждениеларынан йәмғеһе 25 сығыш тәҡдим ителәсәк, уларҙа балалар туған ҡалаларын юбилей менән ҡотлай. Бөгөнгө көнгә 14 сығыш телеэфирҙа күрһәтелде һәм интернетта урынлаштырылды. Шиғырҙар һәм йырҙар, бейеүҙәр һәм күңелле сәхнә әҫәрҙәре – барыһы ла ҡаланың юбилейына арнала.
Конкурстың йомғаҡлау программаһы 19 майҙа күрһәтеләсәк. Бынан һуң, июндә, интернет аша тауыш биреү ярҙамында бәйгелә еңеүсе билдәләнәсәк.
Бынан тыш, ҡалаға 250 йыл тулыуҙы билдәләүгә әҙерлек һәм уны үткәреү буйынса саралар планын тормошҡа ашырыу сиктәрендә Белорет телекомпанияһы ай һайын Белорет тарихына һәм уның данлыҡлы кешеләренә арналған фильмдар сығара.


text:
Өфө ихаталарын ремонтлауға 300 миллион һумдан ашыу аҡса бүленде
Быйыл Өфө ихаталарын ремонтлауға 300 миллион һумдан ашыу аҡса бүленде. Республика бюджеты иҫәбенә яҡынса 170 ихата ремонтланасаҡ. Был хаҡта бөгөн «Ижтимағи электрон гәзит» сайтында үткән онлайн-конференцияла Өфө ҡала Советы рәйесе Евгений Семивеличенко һөйләне.
— Аҡса бүленде, әммә ҡайһы бер процедуралар оҙаҡҡа һуҙылды, — тип билдәләне Евгений Семивеличенко. — Әлбиттә, төҙөкләндереү эштәре миҙгел башланғас башҡарылырға тейеш. 150 ихата буйынса бындай эштәр августа башланды.
Ҡала Советы рәйесе шулай уҡ былтыр 700-гә яҡын ихата ремонтланыуы хаҡында әйтте. Бындай эш артабан да дауам ителәсәк.
Күп фатирлы йорттарға килгәндә, биш йыл эсендә, Евгений Семивеличенко һүҙҙәренсә, барлыҡ йорттар ҙа ремонтланып бөтөргә тейеш. Баш ҡала булараҡ, Өфөнөң йөҙө һәр яҡлап та күркәм булырға тейеш.
Онлайн-конференцияла «Ижтимағи электрон гәзит» уҡыусылары шулай уҡ ҡала территорияларын сүп-сарҙан таҙартыу, автомобилдәр өсөн парковка урындарын булдырыу мәсьәләләрен ҡуҙғатты.
— Тимер гараждар ҡала өсөн ҡулай түгел, — тип үҙ фекерен әйтте Евгений Семивеличенко. – Заманса парковкалар кәрәк. Яңы йорттар төҙөгәндә был мәсьәләне күҙ уңында тотоү зарур.


text:
Өфө халҡының иҫәбе 1 миллион 100 мең кешенән артты
Өфө халҡының иҫәбе 1 миллион 100 мең кешенән артты. Был хаҡта Өфө хакимиәте башлығы Ирек Ялалов ҡаланың социаль-иҡтисади үҫеш йомғаҡтары буйынса матбуғат конференцияһында хәбәр итте.
2013 йылда ҡалала 17,2 меңдән ашыу бала тыуған. Ул 2012 йыл күрһәткестәренән биш процентҡа күберәк. Тәбиғи үҫеш 4788 кешегә етте. 2013 йыл эсендә Өфө тыуым һәм халыҡтың тәбиғи үҫеше буйынса Рәсәйҙең миллионлы-ҡалалары араһында (1000 кешегә иҫәпләгәндә) иң юғары күрһәткескә эйә булды.
— Өфө – ул алты йыл рәттән халыҡ иҫәбенең үҫеш динамикаһы билдәләнгән Рәсәйҙә берҙән-бер миллионлы ҡала, — тип билдәләне Ирек Ялалов.


text:
Рөстәм Хәмитов Башҡортостандың наркотиктарға ҡаршы комиссияһы ултырышын үткәрҙе Фото: Андрей Старостин
Рөстәм Хәмитов Башҡортостандың наркотиктарға ҡаршы комиссияһы ултырышын үткәрҙе
Рөстәм Хәмитов Башҡортостандың наркотиктарға ҡаршы комиссияһы ултырышын үткәрҙе Фото: Андрей Старостин
ӨФӨ, 2015 йыл, 20 март. /«Башинформ» мәғлүмәт агентлығы, Илья Спиридонов/.
19 мартта Республика йортонда Башҡортостан Башлығы Рөстәм Хәмитов төбәктең наркотиктарға ҡаршы комиссияһы ултырышын үткәрҙе. Унда Башҡортостан Республикаһы Хөкүмәте ағзалары, хоҡуҡ һаҡлау органдары һәм йәмәғәт ойошмалары етәкселәре ҡатнашты. Ултырышта 2014 йыл йомғаҡтары буйынса республикала наркоманияның хәл-торошо мониторингы һөҙөмтәләре, шулай уҡ наркотиктарға ҡаршы иҫкәртеү сараларын арттырыуҙа ведомство-ара килешеп эш итеү мәсьәләләре тикшерелде.
– Республикала наркоманияға ҡаршы алып барылған эш яҡшы һөҙөмтәләргә килтерә, – тине Рөстәм Хәмитов. – Дезоморфинға бәйле проблеманың киҫкенлеген кәметеүгә өлгәштек. Бер нисә йыл ошо мәсьәлә менән шөғөлләндек. Хәҙер ҡайһы бер дарыу препараттарын һатыуға сикләүҙәр бар. Беҙ быны даими контролдә тоттоҡ.
Республика Башлығы һүҙҙәренсә, наркомандарҙы диагностикалау һәм дауалау системаһы камиллаша, кешеләрҙә наркотиктарға ҡаршы тотороҡло тәртип булдырыу буйынса социаль проекттарҙы ғәмәлгә ашырыу өлкәһендә дәүләт-шәхси партнерлыҡ үҫешә. Шуның менән бергә дөйөм хәл һәйбәт тип әйтеп булмай.
– Республикала наркомания менән сирләү кимәле күрһәткесе 100 мең кеше иҫәбенә 9-ҙан 6,7-гә тиклем кәмеүгә ҡарамаҫтан, илерткес матдәләр ҡулланыусыларҙың һаны 20 проценттан ашыуға артты, – тине Рөстәм Хәмитов.
Төбәк етәксеһе республика, муниципаль властарға, хоҡуҡ һаҡлау органдарына, белгестәргә, йәмәғәтселәргә бергә килешеп халыҡтың һаулығына ҡурҡыныс менән янаған наркотиктар һатыуҙы туҡтатырға кәрәк тип билдәләне.
– Мәғлүмәт еткереү иҫкәртеү сараларының нигеҙе булып тора. Әлегә ул етерлек күләмдә алып барылмай, – тип һыҙыҡ өҫтөнә алды Рөстәм Хәмитов. – Беҙ ҡала, район, ауыл урамдарында наркотиктарға ҡаршы пропагандалауҙы күрмәйбеҙ. Плакаттар, телевидениела социаль роликтар юҡ. Беҙ ошондай эшләү сараларын күҙ уңынан ысҡындырҙыҡ.
Республика Башлығы йәштәр араһында наркотик ҡулланыусыларҙы асыҡлау буйынса әүҙем эш алып барырға, йыл һайын диспансеризация һәм социаль-психологик тест уҙғарырға, наркотик матдәләргә бәйлелек тыуған кешеләрҙе реабилитациялау менән шөғөлләнеүсе йәмәғәт ойошмаларына булышлыҡ итергә ҡушты.
Сығыштың тулы стенограммаһы республика Башлығының рәсми сайтында бирелгән.


text:
- Подробности
- Просмотров: 439
БУЛАТОВА Фәниә Дәриғәт ҡыҙы [17.8.1928, БАССР‑ҙың Стәрлетамаҡ кантоны Әрмет‑Рәхим а. (БР‑ҙың Ишембай р‑ны) — 19.6.1997, Өфө], профпатолог. Мед. ф. д-ры (1984), проф. (1987). БДМИ‑ны тамамлағандан һуң (1952) Ишембай ҡ. терапевт булып эшләй. 1963 й. алып Өфө гигиена һәм һөнәри ауырыуҙар ҒТИ клиникаһының баш табибы, 1966 й. башлап БДМУ‑ла уҡыта (1991—96 йй. токсикология, профпатология, хеҙмәт һәм тирә‑яҡ мөхит гигиенаһы каф. мөдире). Фәнни эшмәкәрлеге сәнәғәт токсиканттары (ароматик углеводородтар) түбән концентрацияларының химия һәм нефтехимия сәнәғәте эшселәренең бауыр һәм үт юлдары эшмәкәрлегенә тәьҫирен өйрәнеүгә һәм һөнәри ауырыуҙарҙы иҫкәртеүҙең һөҙөмтәле сараларын эшләүгә арналған. 80‑дән ашыу фәнни хеҙмәт авторы.
Тәрж. Г.Ҡ.Ҡунафина


text:
Фото:
Рөстәм Хәмитов: «Ҙур химия – химия сәнәғәте мәсьәләләре буйынса илдәге төп майҙансыҡ»
Фото:
— «Ҙур химия» форумы — бөгөн илдәге химия сәнәғәтен үҫтереү мәсьәләләре тикшерелгән төп майҙансыҡ, — тине Башҡортостан Президенты Рөстәм Хәмитов, журналистарҙың һорауҙарына яуап биреп. — Бынан тыш, беҙ был үҫеште сеймалдан тыш тормошҡа ашырып булмағанын да аңлайбыҙ.
Волга буйы федераль округының нефть химияһы комплексы предприятиеларын сеймал менән тәьмин итеү мәсьәләләре форумдың төп темаһына әйләнде. Шул уҡ ваҡытта Рөстәм Хәмитов продукт үткәргес төҙөлөшө тирәләй ниндәйҙер имеш-мимештәр, уйҙырмалар артыуын билдәләне.
— Бөгөн еңел углеводородтарҙың киң фракцияһы (ШФЛУ) «Сибур» компанияһы милкендә, әммә был Ямал-Ненец автономиялы округында өҫтәмә сығанаҡтар юҡ тигәнде аңлатмай, — тине республика башлығы.
Компанияның гендиректоры Дмитрий Конов, форумда сығыш яһап, Төньяҡҡа яҡынайған һайын, яңы ятҡылыҡтар асып, уларҙы эшкәртеү барышында компания өҫтәмә газ сығанаҡтары, шул иҫәптән химия сәнәғәте өсөн кәрәкле газ ала, тип билдәләне. Ошо мәлдә, был газды ҡайҙа транспортларға, тигән һорау тыуа.
— Бында беҙҙең предприятиелар үҫешһен өсөн, беҙ был газды Волга буйы округына транспортлауҙы иң мөһим һәм әһәмиәтле вариант, тип иҫәпләйбеҙ, — тине Башҡортостан Президенты.
Был проектты тормошҡа ашырыу арҡаһында округтағы химия продукцияһының күләме ике тапҡырға артасаҡ. Төбәктәр 70 меңгә яҡын яңы эш урындары аласаҡ.
— Бындай проекттарҙан баш тартырға яраймы ни? Беҙ уның кәрәклеген иҫбатлаясаҡбыҙ, әлбиттә, — тине республика башлығы.
Рөстәм Хәмитов, әле эш төркөмө, консорциум, булдырылды, ул яҡын арала был проекттың техник-иҡтисади нигеҙҙәрен эшләйәсәк, тип белдерҙе.
— Беҙ был проектты Рәсәй Хөкүмәтенә ҡулда әҙер һандар менән тәҡдим итәсәкбеҙ— ә хис-тойғолар менән түгел, — тине республика башлығы. — Бөгөнгө көн — был оло эштең беренсе этабы ғына.
Башҡортостан Президенты был проекттың яҡынса баһаһын билдәләне.
— Проект бер нисә миллиард доллар (АҠШ) торасаҡ. 6-7 млрд доллар булыр, бәлки. Әммә был беҙҙең иҡтисадыбыҙ, Башҡортостанда, Татарстанда, Һамар өлкәһендә, Пермь крайында һәм Түбәнге Новгород өлкәһендә был сеймал менән ҡыҙыҡһынған эре компаниялар һәм ҡатнашыусылар өсөн финанслау буйынса күтәрә алырлыҡ хаҡтар. Был — мегапроект, — тип һыҙыҡ өҫтөнә алды республика башлығы.


text:
Төбәктә 1330 уҡыусы математика буйынса БДИ тапшыра алманы
Башҡортостанда математика буйынса Берҙәм дәүләт имтиханын 25733 кеше тапшырҙы, шуларҙың 13330-ы ( 5,16%) минималь баҫҡысты үтә алманы. Былтыр 668 уҡыусы «икеле» билдәһе алғайны. Төбәктә 100 баллыҡ һөҙөмтә юҡ. Уртаса балл 49,36 тәшкил итә, был 2011 йылға ҡарағанда 6,14-кә кәмерәк. Был турала «Башинформ» агентлығына БР Мәғариф министрлығының белем сифатына һәм БДИ-ға баһа биреү бүлеге начальнигы Зәки Мырҙагилдин хәбәр итте.
Был күрһәткестәрҙең аппеляцияға биреү процедураларынан һуң үҙгәреүе лә мөмкин. Математиканан БДИ балдары менән килешмәү тураһында аппеляция 21 июндә — 14-тән 18 сәғәткә тиклем, 22 июндә 9-ҙан 18 сәғәткә тиклем Өфө ҡалаһы, Минһажев урамы, 120 адресы буйынса урынлашҡан Башҡортостандың Мәғарифты үҫтереү институты бинаһында үтә.
Аппеляцияға ғаризалар 1АП формаһында үрҙә күрһәтелгән адрес буйынса 19, 20, 21 июндә — иртәнге 9-ҙан 18 сәғәткә тиклем, шулай уҡ 22 июндә 9-ҙан 17 сәғәткә тиклем вестибюлдә ҡабул ителә, 13 сәғәттән 14-кә тиклем – тәнәфес. Ғаризаларҙы шул уҡ формала мәктәптә һөҙөмтәләр иғлан ителгәндән һуң тәүлек әйләнәһенә apellyacia@mail.ru электрон почтаһы аша 22 июндә сәғәт 8-гә тиклем ебәрергә мөмкин. Һуңлап бирелгән ғаризалар ҡаралмаясаҡ.
Иҫегеҙгә төшөрәбеҙ, математика һәм рус теле Берҙәм дәүләт имтиханының мотлаҡ предметтары булып тора. Уларҙың һөҙөмтәләре аттестация алыуға йоғонто яһай.


text:
Өфөлә ГЛОНАСС системаһының төбәк үҙәге булдырылаФото: Олег Яровиков
Өфөлә ГЛОНАСС системаһының төбәк үҙәге булдырыла
Өфөлә ГЛОНАСС системаһының төбәк үҙәге булдырылаФото: Олег Яровиков
ӨФӨ, 2016 йыл, 3 июнь. /«Башинформ» мәғлүмәт агентлығы, Александр Смирнов/.
Өфөлә ГЛОНАСС системаһының төбәк үҙәген асыу ҡарала. Был хаҡта «Рәсәй йыһан системалары» акционерҙар йәмғиәтенең генераль директоры урынбаҫары Анатолий Перминов Башҡортостан Башлығы Рөстәм Хәмитов менән осрашыуҙа белдерҙе.
– Әлеге ваҡытта беҙ ГЛОНАСС системаһы буйынса федераль селтәр операторы инфраструктураһын булдырыу буйынса тәжрибә-конструктор эшен хәл итәбеҙ, ул быйыл тамамлана, – тине Анатолий Перминов. – Илдең үҙәк өлөшөндә лә төбәк үҙәктәрен асырға кәрәк. Шуларҙың береһен Өфөлә, икенсеһен Новосибирскиҙа ойошторорға тәҡдим итәбеҙ.
Өфөлә «Рәсәй йыһан системалары» акционерҙар йәмғиәтенең генераль директоры урынбаҫары Рәсәй субъекттарында ГЛОНАСС системаһын үҫтереү мөмкинлектәренә арналған төбәк форумында ҡатнаша. Республика етәксеһе менән әңгәмәлә ул Башҡортостан ГЛОНАСС системаһын индереү йәһәтенән башҡа төбәктәрҙән алға китеүен билдәләне.
«Транспорт навигация үҙәге»нең эше «Рәсәй йыһан системалары» акционерҙар йәмғиәте генераль директоры урынбаҫарының ыңғай баһаһын алды.
– Хөкүмәт етәкселегендә навиагация үҙәге менән даими рәүештә эшләйбеҙ. Һуңғы ике йылда ғына килем 70 миллион һум самаһы тәшкил итте. Бер төбәктә лә бындай хәл күҙәтелмәй тиерлек. Ниһайәт, был эш, зыяндан башҡа, табыш та килтерә. Был – яҡшы һөҙөмтә, – тип хәбәр итте Анатолий Перминов. – Бөгөн республика етәксеһе сәсеү кампанияһы барышында комбайндарҙа, тракторҙарҙа навигация приборҙарының нисек эшләүенә аныҡ миҫалдар килтерҙе. Бөтә ерҙә лә яғыулыҡҡа контроль һәм мониторинг ҡуйылған. Бер кем дә урлашмай, бензин, дизель яғыулығын ҡойоу бөтөнләй юҡ. Шуға күрә республика ошо йәһәттән лайыҡлы күренә.


text:
Төбәк халҡы «Башавтотранс» автобустарында банк картаһы һәм телефон ярҙамында иҫәпләшә ала Фото: Олег Яровиков
Төбәк халҡы «Башавтотранс» автобустарында банк картаһы һәм телефон ярҙамында иҫәпләшә ала
Төбәк халҡы «Башавтотранс» автобустарында банк картаһы һәм телефон ярҙамында иҫәпләшә ала Фото: Олег Яровиков
ӨФӨ, 2016 йыл, 30 июнь. /«Башинформ» мәғлүмәт агентлығы, Олеся Серёгина/.
Яҡын арала республикала «Башавтотранс» автобустарында банк картаһы менән иҫәпләшергә мөмкин буласаҡ. Предприятие 15,75 миллион һумға 750 мобиль терминал һатып алырға ниәтләй.
Яңы терминалдар ярҙамында транспорт һәм банк картаһы буйынса иҫәпләшергә мөмкин. Иҫәпте «Банк Онлайн» һәм банкоматтар аша тулыландырырға була. Бынан тыш, «Башавтотранс» автобустарында, NFC технологияһын ҡулланып, телефон ярҙамында ла иҫәпләшергә мөмкин буласаҡ.
Тиҙҙән республика халҡы исемле карталар ҙа һатып ала аласаҡ. Ошо карталар буйынса «Башавтотранс» предприятиеһының рәсми сайтында үҙеңә кәрәкле автобустар маршрутын күҙәтеп барырға мөмкин.
«Бындай системалар барлыҡ пассажир ташыусыларҙа ла эшләр, шулай итеп, пассажирҙарға юл хаҡын түләгәндә уңайлыҡтар булдырылыр, тип ышанабыҙ», — тип билдәләнеләр предприятиеның матбуғат хеҙмәтендә.


text:
Проект:ВФ17
ВФ17, йәки Виртуаль фронт 2017 — Рәсәй Дәүләт Думаһы ҡарамағындағы Йәштәр парламенты иғлан иткән «Виртуаль фронт» сараһын Википедияның башҡорт бүлегендә ғәмәлгә ашырыу проекты.
Википедияның башҡорт бүлегендә Советтар Союзы Геройҙары (РуВикила тулы исемлек), Социалистик Хеҙмәт Геройҙары (РуВикила тулы исемлек), Рәсәй Федерацияһы Геройҙары (РуВикила тулы исемлек), Рәсәй Федерацияһы Хеҙмәт Геройҙары (РуВикила тулы исемлек) тураһында мәҡәләләр төҙөргә тәҡдим ителә.
- Башҡортостан буйынса
- Советтар Союзы Геройҙары (Башҡортостан) / ru:Список Героев Советского Союза (Башкортостан)
- Башҡортостандың Социалистик Хеҙмәт Геройҙары / ru:Герои Социалистического Труда Башкортостана
- ru:Список Героев Российской Федерации (Башкортостан)
Әйҙәүселәр[вики-тексты үҙгәртергә]
- Албина Ҡасимханова — Башҡортостан Республикаһы буйынса әйҙәүсе;
Мәҡәләләр һәм Ҡатнашыусылар[вики-тексты үҙгәртергә]
- Дятлов Игнатий Семёнович (1925 йылдың 12 ғинуары — 1999 йылдың 31 июле) — уҡсылар взводы командиры, Советтар Союзы Геройы. / 10:45, 7 март 2017 Ҡатнашыусы:Лилиә
- Белов Фёдор Иванович (1920—1979) — 683-сө артиллерия полкының 2-се батарея тубы командиры (214-се уҡсылар дивизияһы, 52-се армия, 1-се Украина фронты), өлкән сержант, Советтар Союзы Геройы. / 05:04, 28 февраль 2017 Ҡатнашыусы:Гөлзаһира
- Ковшова Наталья Венедиктовна (26 ноябрь 1920 — 14 август 1942) — Бөйөк Ватан һуғышы снайперы, Советтар Союзы Геройы. / 09:11, 25 февраль 2017 Ҡатнашыусы:Зөлхизә96
- Столяров Евгений Васильевич (22 февраль 1922 — 22 март 1985) "Башнефть" производство ойошмаһының генераль директоры (). Социалистик Хеҙмәт Геройы. Башҡорт АССР-ның атҡаҙанған нефть эшсеһе. СССР-ҙың арҙаҡлы нефть эшсеһе. Бөйөк Ватан һуғышы ҡатнашыусыһы. / 19:14, 24 февраль 2017 145.255.2.225 -
- Рәшит Борхан улы Камаев (22 февраль 1937 — 6 май 2000) — совет һәм Рәсәй философы һәм социологы. Философия фәндәре докторы (1987), профессор (1987). / 15:58, 22 февраль 2017 Илүзә Мөхәмәтйәнова
Йомғаҡлау[вики-тексты үҙгәртергә]
Киң мәғлүмәт саралары[вики-тексты үҙгәртергә]
- 24.02.2017. : З.Әйле. БашВики ишеге асыҡ: барыһы ла «фронтҡа» яҙыла! (Тикшерелгән 24 февраль 2017)
- 17.02.2017 сәғ. 7:35 ВК. «Башҡорт ҡатын-ҡыҙы * Башкорт катын-кызы» төркөмө иғланы: ИЛҺӨЙӘР ЙӘШТӘР ИҒТИБАРЫНА!


text:
Фламинго
Фламинго (лат. Phoenicopterus) — Азияла һәм Көньяҡ Америкала, шулай уҡ Рәсәйҙә Каспий һәм Арал диңгеҙҙәрендә күпләп йәшәй, һыуҙағы ваҡ хайуандар һәм үҫемлектәр менән туҡлана торған, бик оҙон аяҡлы, оҙон муйынлы, ҡыҙыл йүгергән аҡ төҫлө эре ҡош[1]; Фламинго һымаҡтар отряды (Phoenicopteriformes)Фламинголар ғаиләһендәге (Phoenicopteridae) берҙән-бер ҡоштар ырыуы.
Йөкмәткеһе
Күренеш[үҙгәртергә | вики-тексты үҙгәртергә]
Фламинго оҙон аяҡтар, һығылып муйын, төҫө аҡтан ҡыҙылға үҙгәрелеүе менән айырылып тора. Әһәмиәтле билгеһе — аҫҡа эйелгән ауыр суҡыш.
Йәшәү мөхите[үҙгәртергә | вики-тексты үҙгәртергә]
Фламинго Африкала, Кавказта, Көньяҡ-Көнсығыш һәм Үҙәк Азияла Көньяҡ һәм Үҙәк Америкала тереклек итә. Һай һыу ятҡылығы ярҙарында ҙур кононияларҙа йәшәйҙәр. Бер кононияла йөҙ меңләр ҡош иҫәпләнә.
Аҙығы[үҙгәртергә | вики-тексты үҙгәртергә]
Ҡыҫала, бөжәктәр ҡарышлауыҡтар, селәүсен, моллюсклар һәм ылымыҡлак менән туҡлана.
Фламингонын тәбиғи дошмандары буре, төлкө, сүл бүреһе, ҡайһы саҡта — ыласын һәм бөркөт.
Төрҙәре[үҙгәртергә | вики-тексты үҙгәртергә]
- Анд фламинго (Phoenicopterus andinus)
- Ҡыҙыл фламинго (Phoenicopterus ruber)
- Бәләкәй фламинго (Phoeniconaias minor)
- Ғәҙәти фламинго (Phoenicopterus roseus)
- Джемс фламинго (Phoenicoparrus jamesi)
- Чили фламинго (Phoenicopterus chilensis)
Иҫкәрмәләр[үҙгәртергә | вики-тексты үҙгәртергә]
- ↑ Терминологический словарь по зоологии. Русско-башкирский и башкирско-русский (Т. Г. Баишев, 1952)
Һылтанмалар[үҙгәртергә | вики-тексты үҙгәртергә]
- Всё о птицах / Под ред. Шаронова А. — СПб.: ООО «СЗКЭО», 2007. — Б. 166. — 176 б. — ISBN 978-5-9603-0075-9.


text:
Эльвира Трофимова төҙөлөштә 10 йылдан ашыу эшләй, уларҙың бригадаһына төрлө обьекттарҙы сафҡа индерергә тура килә. Әммә мәктәп, балалар баҡсаһын төҙөгәндә яуаплылыҡ икеләтә арта, сифатлы ла, зауыҡлы ла итеп эшләргә тырышабыҙ. Мәғариф учреждениеһы - белем мәркәзе, бында беҙҙең киләсәк тәрбиәләнә, ти ул.
Башҡаланың Ленин районындағы 1-се мәктәптә төҙөлөш былтыр йәй башлана, бында яңы корпус һалыу менән бер рәттән иҫке бинаны ремонтлау ҙа ҡаралған. Диуарҙарҙы күтәреү, ҡыйыҡты ябыу кеүек күләмле эштәр тамамланған. Әле йылытыу торбаларын үткәреү, тәҙрә рамдарын ҡуйыу, штукатур-биҙәү эштәре бара. Уҡыусылар ваҡытлыса Өфөнөң 2-се лицейында уҡый.
Мостай Кәрим һәм Достоевский урамдары киҫелешендәге беренсе мәктәп башҡаланың иң боронғо белем усаҡтарының береһе иҫәпләнә. Бинаға нигеҙ 1920 йылда уҡ, Октябрь Революцияһынан һуң һалына. Ул тәжрибә-күрһәтеү коммуна мәктәбе тип атала. Мәғариф учреждениеһы әлеге заманда ла үҙ асылына тоғро ҡара, Рәсәй, республика кимәлендәге конкурстарҙа еңеү яулай. Төҙөлөш, ремонт эштәре белем биреү сифатын тағы ла яҡшыртырға булышлыҡ итер, тип көтөлә.
1-се мәктәп башҡаланың меңдәрсә балаһына оло тормошҡа юл аса. Яҡташыбыҙ, рок-музыкант Юрий Шевчук та тап ошонда белем ала. Элек тарихи мәктәп ике корпустан торған була, әммә башланғыс синыфтар белем алған ике ҡатлыһы 7 йыл элек сафтан сыға һәм ябыла. Шуға күрә бөтөн коллектив бер бинаға күсә. Ә унда урындар етмәй, 325 балаға иҫәпләнгән белем усағында ике тапҡырға күберәк уҡыусы белем ала.
Яңы мәктәптә белем алыу өсөн заманса уңайлыҡтар ҡаралған, иркен, яҡты уҡыу кабинеттары, лаборатория бүлмәләре, ике спорт залы. Проект хаҡы 600 миллион һум тирәһе, аҡса республика бюджетынан бүленә.
Вадим Йәғәфәров, төҙөлөш участкаһы мастеры: «Төҙөлөш графикка ярашлы бара, обьектты йыл аҙағына файҙаланыуға тапшырырға тейешбеҙ. Әммә объектты алдараҡ тамамлап, уҡыусыларға белем көнөнә бүләк эшләргә уйлайбыҙ. Бын ниәтебеҙ тормошҡа ашыр тип ышанабыҙ».
Ленин районында яңы белем усағына ихтыяж ҙур, эргә-тирәлә бер нисә күп ҡатлы йорт ҡалҡып сыҡҡан. Шуға күрә мәктәп киләсәккә ҡараш ташлап ҙурыраҡ итеп һалына. Белем усағында төҙөлөш эштәре Башҡортостандың 100 йыллығына әҙерлек сиктәрендә бара. Республикала юбилей обьекттары исемлегенә 4 тиҫтәнән ашыу мәғариф учреждениеһы ингән.
Эльвира Трофимова төҙөлөштә 10 йылдан ашыу эшләй, уларҙың бригадаһына төрлө обьекттарҙы сафҡа индерергә тура килә. Әммә мәктәп, балалар баҡсаһын төҙөгәндә яуаплылыҡ икеләтә арта, сифатлы ла, зауыҡлы ла итеп эшләргә тырышабыҙ. Мәғариф учреждениеһы - белем мәркәзе, бында беҙҙең киләсәк тәрбиәләнә, ти ул.


text:
Голоцен
Голоце́н (грек. ὅλoς — «тулы, бөтөн» + kaιvός — «яңы») — дүртенсел периодтың хәҙерге йәки боҙлоҡтан һуңғы эпохаһы һәм дүртенсел системаның (осорҙоң) уға тиңдәш булған һуңғы бүлектәре ултырмалары. Голоцен 10 мең йыл самаһы дауам итә, уның башланғысы булып Европаның, Азияның һәм Төньяк Американың төньяҡ өлөштәрендәге һуңғы материк боҙланыуы бөтөү осоро тора. Археологияла сиге палеолит һәм мезолит сиктәре менән тәңкәл килә. Башлыса, Ерҙә климат, тупраҡ, үҫемлектәр һәм хайуандар донъяһы зоналары, ҡоро Ер һәм диңгеҙләрнең хәҙерге контурҙары формалаша. Бынан элекке, 8-4 мең йылдар араһында, урта киңлекләрҙә климат хәҙерге менән сағыштырғанда бер аҙ йылырак һәм дымлыраҡ була. Голоценда Ер йөҙөндә кеше таралып урынлаша башлай, уның культураһы формалаша, малсылыҡ һәм ер эшкәртеү барлыҡҡа килә.
Сығанаҡтар[үҙгәртергә | вики-тексты үҙгәртергә]
- Татар энциклопедияһы (тат.)
Әҙәбиәт[үҙгәртергә | вики-тексты үҙгәртергә]
- Иорданский Н. Н. Развитие жизни на земле — М.: Просвещение, 1981.


text:
Төбәктең дини лидерҙары хеҙмәттәшлек тураһында Килешеүгә ҡул ҡуйҙы
Башҡортостанда республиканың традицион дини берләшмәләре араһында хеҙмәттәшлек тураһында Килешеүгә ҡул ҡуйылды. Документты төбәктең йәһүд, православие һәм мосолман үҙәктәре етәкселәренең ҡултамғалары нығытты. Килешеү «Диндәрҙең аралашыуы — милли берҙәмлек нигеҙе» Республика йәштәр слеты сиктәрендә өлгәшелде.
Тантаналы сарала Башҡортостан Президенты Рөстәм Хәмитовтың мөрәжәғәте уҡып ишеттерелде.
«Рәсәй йәмғиәтендә традицион диндәр халыҡтар араһында берҙәмлекте нығытыуға, кешеләрҙең рухи камиллашыуына тәьҫир итә. Ижтимағи мөһим мәсьәләләрҙе хәл иткәндә конфессия-ара донъя өсөн дәүләт менән бер рәттән яуаплылыҡ алған, кешеләрҙең рухи деформацияһына ҡаршы торорға тырышҡан абруйлы дини эшмәкәрҙәрҙең әүҙем ҡатнашыуы мөһим. Һуңғы йылдарҙа, ксенофобия һәм милләтселек нигеҙендә берләшкән, киҫкен экстремистик йәштәр ойошмаларының йәнләнеүе айырыуса борсой.
Башҡортостанда милләт-ара һәм конфессия-ара хеҙмәттәшлек йәшәү нормаһына әйләнде. Был юҫыҡта дини йәштәр ойошмалары ҙур эш башҡара, улар мәҙәни һәм спорт саралары уҙғара, мәғрифәтселек һәм хәйри акцияларында әүҙем ҡатнаша. Уларҙың бөтәһе лә күп быуаттар буйына нығынған дини йолаларҙы, төрлө милләт һәм дин вәкилдәре араһында асыҡ мөнәсәбәттәрҙе нығытыуға йүнәлтелгән», — тиелә республика башлығы мөрәжәғәтендә.


text:
Республика Торлаҡ-коммуналь хужалыҡты үҙгәртеп ҡороуға булышлыҡ итеү фондынан 28 миллион һум аласаҡ
ӨФӨ, 2015 йыл, 30 ноябрь. /«Башинформ» мәғлүмәт агентлығы, Розалиә Вәлиева/.
Республиканың Торлаҡ-коммуналь хужалыҡ министрлығы сайтында хәбәр ителеүенсә, Торлаҡ-коммуналь хужалыҡты үҙгәртеп ҡороуға булышлыҡ итеү фонды идараһы Башҡортостандың күп фатирлы йорттарға капиталь ремонт үткәреү өсөн финанс ярҙамы күрһәтеүгә заявкаһын хупланы.
Шуға ярашлы, республика дәүләт корпорацияһынан 28,03 миллион һум аҡса аласаҡ. Ҡушып финанслау тәртибендә төбәк 213,72 миллион һум өҫтәй. Был аҡса һигеҙ муниципаль берәмек биләмәһендә урынлашҡан күп фатирлы 53 йортҡа капиталь ремонт үткәреүгә йүнәлтелгән. Программаны тормошҡа ашырыу 6803 кешенең йәшәү шарттарын яҡшыртырға мөмкинлек бирәсәк.


text:
Тынмаһын күңел моңоң, Юлдаш!29-12-2012, 03:14 // Мәҙәниәт һәм әҙәбиәт // Баҫып сығарырға
— Юлдаш, һин ҡурай тураһында хыяллана инең бит. Һөйөнсө, танылған ҡурайсы Роберт Юлдашев үҙеңә бүләк әҙерләгән! — тип шылтыратҡас, егет ышана алмайыраҡ торҙо.
Беҙ Өфө ресторандарының береһендә осрашырға һөйләштек.
"Юлдаштың ышанысы ниңә һүрелгән?" ("Башҡортостан". 2012 йыл, 2 ноябрь) тигән мәҡәләне уҡығандар Юлдаш Хөсәйенов исемле геройыбыҙҙы хәтерләйҙер. Ул беҙгә "Асыҡ мөхит" программаһының нисек тормошҡа ашырылыуын төҫмөрләргә ярҙам итте. Материал әҙерләгәндә "Башҡортостан" сауҙа үҙәгенә лә ингәйнек. Шул саҡ музыка ҡоралдары теҙелгән кәштәләргә күҙ һирпеп: "Эх, ҡурай һирәк осрай! Уны ҡайҙан табырға?" — тип көрһөнөп ҡуйғайны Юлдаш. Яңы йыл алдынан геройыбыҙҙың хыялын тормошҡа ашырырға ниәтләнек. Башҡортостандың халыҡ артисы, "Ҡурайсы" төркөмө етәксеһе Роберт Юлдашев Ҡыш бабайҙың бурысын үтәргә ихлас риза булды.
Юлдашҡа осрашыуға килергә дуҫы Марс ярҙам итте. Егеттәр республика инвалидтары ойошмаһының "Иҙел" спорт клубында өҫтәл теннисы менән шөғөлләнә, илдең төрлө ҡалаһына ярышҡа йөрөй.
— Яҙмыш һынауҙарына бирешмәүегеҙ, башҡа йәштәргә өлгө булырлыҡ итеп йәшәүегеҙ өсөн рәхмәт, — тине уларға Роберт Юлдашев. — Яңыраҡ бер танышым менән күрештем. Аяҡ-ҡулдары теүәл, типһә тимер өҙөрлөк ир-уҙаман, әммә тормошона зарланыуҙан уҙа алмай. "Ҡатыным насар булып сыҡты, шуға көйҙәр ижад иткем килмәй", — тип аптыратты. Гел ҡәнәғәтһеҙлек белдереп, юҡ-барға мыжып йәшәгән ошондай кешеләрҙе "йәмғиәттең паразиттары" тиҙәр. Ундай булыуҙан ҡурҡырға кәрәк.
Сәләмәтлеге буйынса физик ҡыйынлыҡ кисергән кешеләр өсөн ауыл-ҡалаларыбыҙҙа уңайлы шарттарҙың булдырылып етмәүе танылған ҡурайсыны күптән борсой икән. 2011 — 2015 йылдарға ҡабул ителгән "Асыҡ мөхит" республика программаһына ҡарата уның үҙ фекере бар.
— Күптән түгел Берләшкән Ғәрәп Әмирлектәрендәге данлыҡлы мәсеткә барырға насип булды. Унда бер нисә урында алмаш коляскалар күрҙем. Үҙаллы йөрөй алмағандарға ысын күңелдән ярҙам итергә һәм сауап алырға атлығып торған үҫмерҙәрҙең күплеге лә һоҡландырҙы. Башҡа илдәрҙә лә инвалидтарға матур мөнәсәбәт булдырылған, улар урамда бер ҡыйынлыҡһыҙ йөрөй ала, үҙҙәренең физик кәмселеген тоймай, — тине халыҡ артисы. — Беҙҙең илдә лә асыҡ мөхит төҙөргә ынтылыш барлыҡҡа килде. Был эш уңышлы барһын өсөн чиновниктарҙа һәм кешеләрҙә ихласлыҡ булырға тейеш. Программаның үтәлеше буйынса отчет биреү, инвалидтарҙы йәлләгән булып ҡыланыу менән генә бер нәмә лә килеп сыҡмаясаҡ. Ошоно яҡташтарыбыҙға нисек аңлатырға һуң?!
— Ә һеҙ моң менән аңлатығыҙ, — тип һүҙгә ҡушылды Юлдаш.
Шул саҡ тылсымлы ҡурай телгә килде. Егеттәрҙең һорауы буйынса Роберт Юлдашев "Һылыу ҡыҙҙар" көйөн уйнай башланы. Ресторандағы барса халыҡ, алдарындағы ризыҡты, һөйләп ултырған хәбәрен онотоп, моңға арбалды, хатта официант менән ашнаҡсылар ҙа эштәрен ташлап, теҙелеп тороп, яғымлы көйҙө тыңларға кереште. Шау-шыулы тормошта ҡайнап, ошолай бер минутҡа ғына туҡтарға, эргә-тирәбеҙгә иғтибарлыраҡ ҡарап алырға ла онотабыҙ шул. Ҡурайсыбыҙ, һәр ваҡыттағыса, күңел һалып, йөрәк түрендәге барлыҡ яҡты хистәрен ҡушып уйнаны ла уйнаны...
Ҡурай тынғас, Юлдаш кисерештәре менән уртаҡлашырға ашыҡты:
— Аяҡтарым туғыҙ йыл буйы иҫ белмәй. Әммә әле көй тыңлаған саҡта улар буйлап ниндәйҙер көслө тулҡын үткән һымаҡ булды. Был — үҙе бер мөғжизә!
— Күңелең гел йырлап торһон, Юлдаш! Ошо ҡурайҙы һиңә бүләк итәм, — тип Роберт Юлдашев уйын ҡоралын егеткә тапшырҙы.
Үҙен аяҡтан йыҡҡан ҡазаға тиклем ҡурай егеттең айырылғыһыҙ дуҫы булған: Ишембай кадет мәктәп-интернатында уҡыған сағында ҡурайсылар ансамблендә уйнаған, һуңынан Өфө сәнғәт училищеһының ҡурай бүлегенә уҡырға инергә теләгән, әммә имтиханға һуңлаған. Ниһайәт, геройыбыҙҙың тормошо йәнә моң менән һуғарылды. Артабан шул моңдоң тынмауын, ҡурайыңдың көндән-көн көслөрәк һәм дәртлерәк яңғырауын теләйбеҙ, Юлдаш!
Тағы ла беҙ арабыҙҙа Роберт Юлдашев кеүек изге йөрәкле шәхестәрҙең күплегенә ышанабыҙ. Шундайҙарҙың береһе, бәлки, Юлдаш Хөсәйеновты эш менән дә тәьмин итер. Егетебеҙ иһә төшөп ҡалғандарҙан түгел: слесарь-механик һөнәрен үҙләштергән, әле водитель танытмаһын алырға һәм автомобиль юлларға йыйына.


text:
“Тәнгә сихәт, йәнгә дауа ҡойо һыуы”
26 октября 2016 йыл | Мәҙәниәт һәм әҙәбиәт, Йәмғиәт
Тамашаның темаһына ярашлы матур итеп биҙәлгән сәхнә түренә алып барыусылар – КБГИ хеҙмәткәрҙәре Ирина Вафина менән Альбина Ишкина "Красноусол” курортында технолог булып эшләүсе Венера Чебурашкинаны саҡырҙы. Уның үҙенсәлекле сығышын тамашасылар тын да алмай тыңланы.
Йыр барышында йырсының махсус тектерелгән күлдәгендә тыуған илебеҙҙең гүзәл тәбиғәтен сағылдырған видео күрһәтелде. Унан һуң сәхнәгә шаян бейеү менән Красноусол башҡорт гимназия-интернаты уҡытыусы-тәрбиәселәре (етәкселәре – Айгөл Буранова) сыҡты. Сағыу сәхнә кейемдәре, биҙәүле көйәнтә-биҙрәләр, еҙ самауыр, милли колоритлы башҡа элементтар, бейеүселәрҙең үҙҙәрен ысын артистарса сәхнәлә иркен тотоуы, оҫта итеп бейеүҙәре залдағыларҙың күңеленә хуш килде. Артабан Үҙәк район дауаханаһы медицина хеҙмәткәрҙәре "Ҡойо тураһында легенда”ны сәхнәләштерҙе. Конкурстың төп йөкмәткеһен асыусы тыуған ауыл, тыуған ер темаһын яҡтыртҡан, халыҡ йолаларын сағылдырған Красноусолдың "Әкиәт” балалар баҡсаһы тәрбиәселәре әҙерләгән "Тоҙло шишмәләр янында”, Бурлы мәктәбе коллективы күрһәткән "Йылға бу-йында” фольклор композицияларын, яңғыҙҡайындар сәхнәләштергән "Туй йолаһы”н тамашасы яратып ҡараны.
Концерттың сағыу номерҙарынан Балалар ижады үҙәге педагогы Светлана Бакаеваның "Землячки” халыҡ хоры йыры оҙатыуында башҡарылған "Завалинка” рус халыҡ бейеүе, Красноусолдың 1-се урта мәктәбе уҡытыусыларының "Динамит” ир-егеттәр вокаль ансамбленең йыры, Юлыҡ мәктәбенең вокаль-инструменталь ансамбле сығышы ла көслө алҡыштарға күмелде. Красноусол башҡорт гимназия-интернатының "Һарыҡты кем ашаған?” КВН командаһы ла үҙенең мәҙәктәре менән тамашасыны көлдөрөп бәйгегә бер йәм, биҙәк өҫтәне. Сәйетбаба урта мәктәбе уҡытыусылары, балалар баҡсаһы тәрбиәселәре коллективының "Беләҙегем – йөҙөгөм” бейеүе, "Башҡортостан” хоры иң күп һанлы булыуы, юғары башҡарыу оҫталығы менән дә айырылып торҙо. Ғөмүмән, конкурста ҡатнашыусыларҙың төрлө өлкәләрҙә эшләүҙәренә ҡарамаҫтан, сәнғәтте һөйөүенә, йыр-бейеүгә, халыҡ ҡоралдарында уйнауға маһир булыуҙарына барыһы ла һоҡланып ултырҙы. Тамашаның һуңғы номеры – "Газпром” ЯСЙ-һе инженеры Риф Фәтҡуллиндың йырын тамашасы ла бергә ҡушылып башҡарҙы.
Артабан һүҙ баһалама ағзаларына бирелде. Шамил Нәсибулла улы бар ҡатнашыусыларға, күркәм байрамды ойоштороусыларға, режиссер, атҡаҙанған мәҙәниәт хеҙмәткәре Е.В.Рябоваға һ.б. рәхмәт һүҙҙәрен еткерҙе. Төрлө номина-циялар буйынса түбәндәге еңеүселәр билдәләнде: вокаль ансамблдәр араһында Сәйетбаба коллективы - I, Үтәк – II, "Динамит” ансамбле III дәрәжә дипломдарға лайыҡ булды. Яңғыҙ башҡарыусы номинацияһында Венера Чебурашкина – I, Риф Фәтҡуллин – II, Рәмил Кинйәбаев (Родина мәктәбе директоры) III урындарҙы яуланы. Фольклор коллективтар араһында Бурлы мәктәбе хеҙмәткәрҙәре - I, "Әкиәт” балалар баҡсаһы – II, Үзбәк ауылы коллективы III урындарҙы алды. Оригиналь жанрҙа КБГИ-ның КВН командаһы – I, нәфис һыҙғырыу менән Әсхәт Исмәғилев (Буруновка һөтсөлөк фермаһы ҡарауылсыһы) – II дәрәжә дипломға лайыҡ булды. ”Бейеү” номинацияһында Красноусол башҡорт гимназия-интернаты коллективына - I, сәйетбабаларға - II, Еҙем-Ҡаран коллективына III урындар бирелде. "Театр” номинацияһында Үҙәк
район дауаханаһы коллективы – I, яңғыҙҡайындар II урынға лайыҡ булды. "Нәфис һүҙ” номинацияһында Ирина Вафина менән Альбина Ишкина бүләкләнде. Номинациялар буйынса еңеүселәр билдәләнгәндән һуң, дөйөм һөҙөмтәләр яһалып, конкурстың еңеүсеһе тип Красноусол башҡорт гимназия-интернаты табылһа, Сәйетбаба мәктәбе коллективы – II, Балалар ижады үҙәге хеҙмәткәрҙәре III урындарҙы яуланы. Бар еңеүселәргә лә район хакимиәтенең Маҡтау грамоталары, иҫтәлекле бүләктәр тапшырылды.
Гөлдәр
КИНЙӘБАЕВА.
Йыр барышында йырсының махсус тектерелгән күлдәгендә тыуған илебеҙҙең гүзәл тәбиғәтен сағылдырған видео күрһәтелде. Унан һуң сәхнәгә шаян бейеү менән Красноусол башҡорт гимназия-интернаты уҡытыусы-тәрбиәселәре (етәкселәре – Айгөл Буранова) сыҡты. Сағыу сәхнә кейемдәре, биҙәүле көйәнтә-биҙрәләр, еҙ самауыр, милли колоритлы башҡа элементтар, бейеүселәрҙең үҙҙәрен ысын артистарса сәхнәлә иркен тотоуы, оҫта итеп бейеүҙәре залдағыларҙың күңеленә хуш килде. Артабан Үҙәк район дауаханаһы медицина хеҙмәткәрҙәре "Ҡойо тураһында легенда”ны сәхнәләштерҙе. Конкурстың төп йөкмәткеһен асыусы тыуған ауыл, тыуған ер темаһын яҡтыртҡан, халыҡ йолаларын сағылдырған Красноусолдың "Әкиәт” балалар баҡсаһы тәрбиәселәре әҙерләгән "Тоҙло шишмәләр янында”, Бурлы мәктәбе коллективы күрһәткән "Йылға бу-йында” фольклор композицияларын, яңғыҙҡайындар сәхнәләштергән "Туй йолаһы”н тамашасы яратып ҡараны.
Концерттың сағыу номерҙарынан Балалар ижады үҙәге педагогы Светлана Бакаеваның "Землячки” халыҡ хоры йыры оҙатыуында башҡарылған "Завалинка” рус халыҡ бейеүе, Красноусолдың 1-се урта мәктәбе уҡытыусыларының "Динамит” ир-егеттәр вокаль ансамбленең йыры, Юлыҡ мәктәбенең вокаль-инструменталь ансамбле сығышы ла көслө алҡыштарға күмелде. Красноусол башҡорт гимназия-интернатының "Һарыҡты кем ашаған?” КВН командаһы ла үҙенең мәҙәктәре менән тамашасыны көлдөрөп бәйгегә бер йәм, биҙәк өҫтәне. Сәйетбаба урта мәктәбе уҡытыусылары, балалар баҡсаһы тәрбиәселәре коллективының "Беләҙегем – йөҙөгөм” бейеүе, "Башҡортостан” хоры иң күп һанлы булыуы, юғары башҡарыу оҫталығы менән дә айырылып торҙо. Ғөмүмән, конкурста ҡатнашыусыларҙың төрлө өлкәләрҙә эшләүҙәренә ҡарамаҫтан, сәнғәтте һөйөүенә, йыр-бейеүгә, халыҡ ҡоралдарында уйнауға маһир булыуҙарына барыһы ла һоҡланып ултырҙы. Тамашаның һуңғы номеры – "Газпром” ЯСЙ-һе инженеры Риф Фәтҡуллиндың йырын тамашасы ла бергә ҡушылып башҡарҙы.
Артабан һүҙ баһалама ағзаларына бирелде. Шамил Нәсибулла улы бар ҡатнашыусыларға, күркәм байрамды ойоштороусыларға, режиссер, атҡаҙанған мәҙәниәт хеҙмәткәре Е.В.Рябоваға һ.б. рәхмәт һүҙҙәрен еткерҙе. Төрлө номина-циялар буйынса түбәндәге еңеүселәр билдәләнде: вокаль ансамблдәр араһында Сәйетбаба коллективы - I, Үтәк – II, "Динамит” ансамбле III дәрәжә дипломдарға лайыҡ булды. Яңғыҙ башҡарыусы номинацияһында Венера Чебурашкина – I, Риф Фәтҡуллин – II, Рәмил Кинйәбаев (Родина мәктәбе директоры) III урындарҙы яуланы. Фольклор коллективтар араһында Бурлы мәктәбе хеҙмәткәрҙәре - I, "Әкиәт” балалар баҡсаһы – II, Үзбәк ауылы коллективы III урындарҙы алды. Оригиналь жанрҙа КБГИ-ның КВН командаһы – I, нәфис һыҙғырыу менән Әсхәт Исмәғилев (Буруновка һөтсөлөк фермаһы ҡарауылсыһы) – II дәрәжә дипломға лайыҡ булды. ”Бейеү” номинацияһында Красноусол башҡорт гимназия-интернаты коллективына - I, сәйетбабаларға - II, Еҙем-Ҡаран коллективына III урындар бирелде. "Театр” номинацияһында Үҙәк
район дауаханаһы коллективы – I, яңғыҙҡайындар II урынға лайыҡ булды. "Нәфис һүҙ” номинацияһында Ирина Вафина менән Альбина Ишкина бүләкләнде. Номинациялар буйынса еңеүселәр билдәләнгәндән һуң, дөйөм һөҙөмтәләр яһалып, конкурстың еңеүсеһе тип Красноусол башҡорт гимназия-интернаты табылһа, Сәйетбаба мәктәбе коллективы – II, Балалар ижады үҙәге хеҙмәткәрҙәре III урындарҙы яуланы. Бар еңеүселәргә лә район хакимиәтенең Маҡтау грамоталары, иҫтәлекле бүләктәр тапшырылды.
Гөлдәр
КИНЙӘБАЕВА.


text:
2004 йыл
2004 (ике мең дүртенсе) йыл — кәбисә йыл, григориан календары буйынса кесаҙна көндө башлана. Был беҙҙең эраның 2004 йылы, 3 мең йыллыҡтың 4 йылы, XXI быуаттың 4 йылы, XXI быуаттың 1 ун йыллығының 4 йылы, 2000 йылдарҙың 5 йылы.
Ваҡиғалар[үҙгәртергә | вики-тексты үҙгәртергә]
- Михаил Саакашвили Грузия президент итеп һайланыла.
- Facebook эшләй башлай.
- Трансвааль-парк емерелеп төшә, 28 кеше үлә.
- Рәсәй президентын һайлау. Владимир Путин еңеү яулай.
- Әхмәт Ҡадыров үлетерелә.
- Олимпия уйындары Грецияла.
- Бурдж-Халифа һалыу башланылар.
- Украинада Виктор Ющенко президент булып һайлана.
Вафат булғандар[үҙгәртергә | вики-тексты үҙгәртергә]
- Әхмәт Ҡадыров, Чечен Республикаһы Президенты.
- Рональд Рейган, Америка Президенты.
- Ясир Арафат, Палестина Президенты.


text:
Ирҙәр ишәйһен Ишәйҙә...30-09-2015, 01:07 // Йәмғиәт // Баҫып сығарырға
Ишәй ауылы хакимиәте башлығы Гөлнара Кәримова, ауылдаштарын тәбрикләп, был сараның күптәнге ниәт булыуын белдерҙе. “Көслө рухлы ир-егеттәр – илебеҙ ҡеүәте”, – тигән һүҙҙәр яңғыраны.
Бик матур башланғыс менән сыҡты ишәйҙәр. Ир-егеттең абруйын күтәреү маҡсатын ҡуйҙы был йыйын. Йәш быуынға үрнәк алырҙай көслө зат вәкилдәрен күрһәтеү, йәштәрҙе улар өлгөһөндә тәрбиәләүгә мохтаж бөгөн йәмғиәтебеҙ. Ысын мәғәнәһендә ғаиләһенең ҡалҡаны булған, халыҡ араһында һүҙе үткән өлгөлө заттар байрамдың төп ҡунаҡтары булды.
Халҡыбыҙҙың Бөйөк Ватан һуғышындағы батырлығы ауылдаштар хәтеренән юғалмай. Был йыйында алыш яландарында ятып ҡалған яугирҙәр, һуғыштан ҡайтып вафат булған ветерандар, Афған ерендә башын һалған яҡташтары бер минутлыҡ тынлыҡ менән иҫкә алынды, һәйкәлгә сәскәләр һалынды.
Ишәй, яуҙа ҡурҡыу белмәҫ батыр улдары менән бер рәттән, тыныс тормошта хеҙмәт ҡаҙаныштарына өлгәшкән ир-егеттәре менән дә көслө. Заманында алдынғы колхоз рәйесе булған Башҡортостандың ауыл хужалығы алдынғыһы, Ишембай районының почетлы гражданы Рәжәп Жданов менән дә хаҡлы ғорурлана ауыл. Йыйында ил ағаһына рәхмәт һүҙҙәре яңғыраны. Уның замандаштары, шул осорҙа бергә эшләгән хеҙмәттәштәре һүҙ тотто. Хәҙер инде оло йәштә булған ағайҙар һәр ҡайһыһы хеҙмәт осорон һағынып иҫкә алды.
Эшкә лә шәп, йыр-моңға ла дәртле Ишәй ир-егеттәре. Әлеге йыйында ла был асыҡ сағылды. Гармунда өҙҙөрөп уйнанылар, бейеүгә маһирлыҡтарын күрһәттеләр. Оло йәштә булһа ла, көс-ғәйрәте ташып торған Фәйзелғаян ағай Ғималетдинов ошо йыйынға арнап яҙған шиғырын уҡып ишеттерҙе, аҙаҡ еңел баҫып бейеүгә лә төшөп китте.
Мәғариф өлкәһендә көс һалыусылар ҙа иғтибарҙан ситтә ҡалманы. Оҙаҡ йылдар мәктәп директоры булып эшләгән, “Рәсәй мәғарифы отличнигы” булған хеҙмәт ветераны Өлфәт Жданов шәп байрам үткәрелеүен билдәләне. Тыуған еребеҙҙе яратып, киләсәгебеҙ тағы ла матурыраҡ булыр тигән ышаныс менән алға бағып йәшәргә саҡырҙы ул ауылдаштарын.
Ауыл данын унда йәшәгән кешеләр күтәрә. Бында тыуып үҫеп, аҙаҡ сит тарафтарҙа төпләнгән, дан ҡаҙанған шәхестәр ҙә аҙ түгел. Вил, Венер, Юнир Тимербулатовтар, Салауат, Долорес, Рәйес Заһиҙуллиндар, Рифат, Ришат Заһиҙуллиндар һәм башҡалар менән ишәйҙәр хаҡлы ғорурлана.
Йыйында хеҙмәте, тормошо менән өлгөлө ир-егеттәр данланып ҡына ҡалманы, ҡайһы бер мәсьәләләр ҙә уртаға һалып һөйләшелде. Ишәйҙәрҙең матур башланғысын башҡа ауылдарҙа ла күтәреп алырҙар әле тигән ышаныс тыуҙы байрамдан һуң.


text:
Көҙгө Сәсәктәр Салды Сезон Марк
Һәр ваҡыттағыса, аҡса эшләр өсөн
Rentberry (Еләк) - Көн аҙағында ИКО: Февраль 28, 2018
Ябай Ысулы Алырға Тиҙ Rentberry (Еләк)!!
Веноктар кайса2ында воспринимаются нисек Раштыуаны ғына биҙәнеү әйберҙәре. Был ҡараш поверхности, шул тиклем матур гирлянда өсөн ҡулланырға мөмкин биҙәнеү әйберҙәре йорт теләсә ҡайһы сезон. Веноктар яһалған өсөн, отпраздновать көҙгө айларда ала, бик ҡыҙыҡ биҙәнеү әйберҙәре өсөн йорт. Көҙгө сәсәктәр салды йыш омтыла алырға иң матур элементтарын көҙгө сезон һәм берләштереү, уларҙы бер сәнғәт высказывания. Улар йыш ҡына рәсмиләштерелгән был яҡты цвета көҙгө листве һәм йыш ҡына сағылдыра "асыҡ һауала" йәки "...
Дөрөҫ һайларға нигезенә аҫтында настил
Бик күп вариант һеҙҙең өсөн өлгән иҙәндәрҙе. Был ҡуллана һеҙҙең өсөн һеҙҙең өлгән ярҙам итә ала, сезгә тамғаларға, уларҙан ниндәй яҡшыраҡ һеҙҙең өсөн.
Төҙөкләндереү Йорт – Дон’т артып китә привилегия районда һеҙҙең туғандарығыҙ
Күпселеге өсөн домовладельцев, мин-минлек юҡ-бар үҙ эсенә ала последовательно яҡшыртыу көс йорт. Хәйер, был мәғәнәһе, һаҡ булығыз, Һеҙ ҙә лучшие свойство нимә, Һеҙ генә аласыз төҙөү сығымдары үҙ янында уны һатыу.
Делегацияһына Дөрөҫ Йорт Төҙөүсе
Делегацияһына йорт төҙөүсе хатта был мөһимрәк менән сағыштырғанда, финанслау һәм кергәндә,. Йорт төзөүселәр commmittment сифатын буласаҡ күренеп тора кеүек, өй йәштәге булыу-булмауға ҡарамаҫтан, өй тора модульная, журнал, таможняһы, йәки тракты торлаҡ Тибы. Төҙөүсе ҡарар дәрәжәһенә материалдарының сифатын нигеҙләнгән бөгөнгө баянан һуңғы продукттың, һеҙҙең йорт.
Серләре Йылытыу Һеҙҙең Баҡсаһы
Әгәр Һеҙ оҡшаған күпселек кешеләр был фекер йылытыу һеҙҙең баксаһында, ул сезне ала, был ваяние, ни өсөн башларға. Унда бары шуның тиклем эшләр, тип, ҡайһы саҡ был мөмкин ауыр белергә, унда башларға! Ярай,, ял итергә. Ураҡ һәм поставив баҡсаһы үҙенең, йокларға, шулай тип әйтергә, иң ҡыҙыҡ өлөштәрен садоводство. Сездә яҡшы туп-тулы погреб һәм хазинаһы. Ауыр эшләнгән эш, һәм була власть идея әҙерләү, киләһе йылға баҡсаһы. Ул идеаль булып тора...
Ни өсөн мин’ве теләге гел садовый фонтан
Мин гел булды поржен менән иң бәләкәй әйберләрҙең, тормошта. Ысынлыкта,, хатта баласак мин хәтерләйем әле, тигән ине очарована менән ваҡ-төйәк эштәр менән надя матурлығын урындары, улар күпселек кешеләр проигнорировал. Шуға күрә, ваҡыты еткәс өсөн йорт һатып алыу өсөн мине һәм минең ғаилә, унда, һис шикһеҙ, шуның тиклем детале әйберләр идем, бындай хәлгә. Нисек архитекторы, Мин ине сиренән бындай хәлгә менән ентекләп планировки йорто һәм шуның менән, кеүек, һәр номер буласаҡ уписаться был пландар күберәк саҡ өсөн...
Әзерләргә клетку өсөн попугай
Ссср иң бәләкәй попугай ҙур популярлыҡ менән казанды яратыусылар араһында у-у-у волнистый попугай ' уларҙың ауырлығы тиклем етә 40 грамм, һәм уларҙың оҙонлоғо-тән артыҡ тәшкил итә 20 [object Window] 23 см. Ғәҙәттә, клетки өсөн волнистый попугай һатыла оснащение окней, изготовление бер ағас йәки пластик ҡаты.
Һаклап ҡалыу Һеҙҙең подвал һәм ҡоро наслаждаться өҫтәмә торлаҡ майҙаны
Барыһы да һезгә эшләргә кәрәк, был тамамларға һеҙҙең өсөн подвал наслаждаться өҫтәмә торлаҡ майҙаны вокзалда кунактар. Тик, һеҙҙең подвал-се дым атаки барлыҡ һәм тирә-яҡ, әгәр ҙә Һеҙ уның саф рәсүленән, сырость ала ла боҙа һеҙҙең әҙер нигезе.
Кәрәклеген тураһында белергә мәсегә коткарып тиклем ҡабул итеү бүлмәһе
Беҙ алмайбыз позволить үҙенә кадере поросто щенка. Тормош һәм ғаилә камасаулай, өсөн көрәшә Финанстар. Бына ҡайҙа эт демократияны коткара ала аҙым пролом һәм набить кәрәк.
Тире-Бына Үҙең Менән Алыу Һеҙҙең Интерьеры
Һин арыным көтөргә һеҙҙең балаларыбыз рост шулай аласыз, ниһәйәт, œзеžнән үҙ туйып, носил диване? Бар реаль йыйыу аш бүлмәһе? Хатта яҡты итеү затонуть мебель? Әгәр һеҙ нисек уйлайһың, эйә ғаиләһен-тигән һүҙ ҡуйырға һеҙҙең биҙәнеү әйберҙәре һәм күнекмәләр идеялар һуңғы планға күсте, ул саҡта һеҙ ябай генә түгел, ачканда, күзләр тиклем сильных идеялар дизайнерлар өсөн ҡулланалар, атландырыу, уларҙың шәхси һәм уларҙы йортта йорт клиент, хатта бала-саға менән (һәм рөхсәт ителә) тирәләй! Һайлағанда материалдар чух...
Яңы тибы йорто, ул покидайте үҙ кошелек толще һәм Һеҙҙең тормош еңелерәк идара итергә
Йорт киләсәк
Донъя Попугай Убежище " Ҡот Осҡос Отключены!
Кисекмәстән прозвать ярҙам бирелә өсөн барлыҡ граждандарының утрау Ванкувер. Донъяла попугай убежище янында Парксити урынлашҡан, эргәләре отключены буйынса выручку Канадала, әгәр коммерциялы булмаған ойошма түгел уплачивает $13,000 һөҙөмтәлә хеҙмәткәренә вычеты буйынса July17th, 2006. Өйгә 500 етем попугай донъяла попугай убежище үҙ өҫтөнә алған бурысын һаклап ҡалыу буйынса, был хайуандар-се перемещено йорт һәм биреү, уларға 'йорт тормош өсөн". Был йыш ҡына эш нестандартая, ...
Кредиттар Торлаҡ Шарттарын Яҡшыртыу Өсөн
Әгәр һеҙ йорто владеет, һеҙ аласаһы непреодолимое ремонтлау теләге. Йыш ҡына, һезгә кәрәк буласаҡ кредит.
Тора Ҡытайҙа, Был Һеҙҙең Йорт Хыялдар?
Мөмкин яңы бина тибы. Тыуған ер, ул ҡушыла тиклем янғын һүндереү, шау -, ҡояш, ел, ямғыр, ҡар, баги, песень һәм неизбежные тәбиғи бәлә-казактар, ҡайһылай, ер тетрәү һәм урағаны; өй бирә торған һезгә, әлегәсә ҡыҙыҡ комфорт һәм глоток һауа свежего 24 сәғәт, тәүлек; тыуған ер ала ҡара-ҡаршы торған урағаным көндөң Флорид, шулай уҡ суб фактически температура был Төньяҡ канада.
Альтернатив Өй Конструкциялар – Атриум
Йорт төҙөү өсөн үҙен-был америка хыялы. Ҡайһы бер кешеләр, мөһим төзөргә уникаль шәхес.


text:
Ҡурҡҡанға ҡуш күренә
Барый юҡ йомошон бар итеп, киленен күрер ѳсѳн аҙнаһына 2-3 тапҡыр инеп сығырға ғәҙәтләнеп китте. Әле лә ҡустыһының иртәнсәк бесәнгә киткәнен күрһә лә: “Әсәй, Әмир ҡустының яныуын алып торам”, - тип сығып та китте.
Ҡайнағаһының буй-һынын тишерҙәй итеп ҡарауынан уңайһыҙланған Ғәлиә: “Ней, Әмир бесәнгә китте бит әле, миңә бер ниҙә әйтмәне”, - тип йоҡа күлдәге аша беленә башлаған ҡорһағын йәшерергә уйлағандай, алъяпҡысын тартҡыланы. Барый тағы бер тапҡыр күҙен майландырып килененә ҡарап алды ла: “Ярай, әләйһәң ҡайтайым инде”, - тип теләр-теләмәҫ кенә урынынан ҡуҙғалды.
Ѳйгә ҡайтҡас, һаман Ғә-лиәнең һын-һыпатын күҙ ал-дына килтереп: “Эх, миңә булһын ине шул бисә!” - тип уйланы. Сәй эсеп алғас әсәһенә:
- Мин иртәгә бесәнгә тѳшәм, ямғырҙар башланмаҫтан алда йәһәтләп берәй кешегә әйтеп, сабып алырға кәрәк, - тине.
Яңғыҙы урманға барырға шѳрләй шул үҙе, оялмай, ҡартайған әсәһен эйәртеп йѳрѳмәҫ бит инде. Кемде бесәнгә алып барырға тип тѳнѳ буйы уйланы Барый. Бѳтә кеше үҙенә бесән саба. Уйлай торғас, ахыры сиктә, эскесе Хѳрмәткә әйтергә булды. “Эшләмәһә лә, эргәлә йѳрѳһә булды, уның йѳҙѳн күрһә, айыу түгел, шайтан үҙе ҡурҡып, оҙаҡ ҡына ҡасыр”, - тип кѳлдѳ Барый. Иртәнсәк урынында борғоланып ятты-ятты ла, иренеп кенә кейенә башланы. Арлы-бирле тамаҡ ялғаны ла әсәһе янына сыҡты. Әсәһе ѳй алдындағы ҡотоҡтан һыу алып маташа ине. Иҫке ҡотоҡтоң ауыр сынйырына бәйләнгән иҫке ҡалай биҙрәһенән һыуын ерҙә ултырған биҙрәһенә бушатты ла ѳйгә табан атланы әсәһе. Барый әсәһенең килгәнен кѳтѳп алды ла: “Мин Хѳрмәткә барып киләм”, - тип ауылдың икенсе осонда йәшәгән Хѳрмәткә йүнәлде.
Ата-әсәһенән ҡалған иҫке ѳйҙә бер үҙе йәшәгән Хѳрмәткә ҡырҡ йәш булһа ла, эске менән артыҡ мауыҡҡанға микән, ваҡытынан алда ҡартая башлаған. Ѳй алдында ултырғыс хеҙмәтен үтәгән түмәр янында хужа йыш була, ахыры, тәмәке тѳпсѳктәре, һыра шешәләре тулып ята. Соланы янында сүп үләндәре, кесерткән гѳрләп үҫеп ултыра. Соландың ишеге бер яҡҡа ысҡынып тѳшкән. Сереп тѳшкән иҙән таҡтаһын һындырып ҡуймайым, тип һаҡлыҡ менән генә ишеккә килде. Тыңлап торҙо. Эстә тауыш ишетелмәй. Барый ишекте туҡылдатты, ѳндәшеүсе булмағас: “Хужа ѳйҙәме?” - тип һорап ишекте асты. Ѳй эсе бысраҡ. Ѳҫтәлдә һауыт-һаба ҡатып ултыра. Диванда салҡан ятҡан Хѳрмәтте саҡ уятты Барый. Тегеһе күҙен дә асмай ғына: “Уф, башым! Кем йѳрѳй шунда?! Нимә, берәй нәмә килтерҙеңме?” - тип мығырланы. Барый: “Ней, Хѳрмәтулла ағай, мин һиңә йомош менән килгәйнем”, - тип ҡурҡа-ҡурҡа һѳйләнде. Хѳрмәтулла уянды ла Барыйға ҡарап тексәйҙе. Күп эсеүҙән бите шешенгән, күҙе ҡыҙарып бѳткән, сәсе уҡмашып ҡатҡан Хѳрмәт тороп ултырҙы. Тубығы сығып ҡатҡан трикоһын иҙән-дән алып кейҙе. “Йә, нимә, тыңлайым. Оҙаҡ һѳйләмә,
уф-ф, баш ярылып килә”, - тип ѳҫтәлдән бысраҡ стакан алып мейес янындағы биҙрәнән һыу алып ғоңҡолдата эсте. Барый һүҙҙе нисек башларға белмәй, шулай ҙа: “Ағай, миңә бесәнгә барыш әле, яңғыҙыма ауыр ҙа, күңелһеҙ ҙә, ике кеше икәү булыр, һѳйләшеп йѳрѳһәк тә”, - тип мығырланы. Хѳрмәт ике ҡуллап бысраҡ, еткән сәсен тырнап алды ла: “Баш ауырта, берәй яртың бармы?” - тине. Ҡыуанып киткән Барый: “Һы! Был бит минең ѳсѳн пустәк нәмә, хѳрмәтле Хѳрмәт ағаҡайым, берҙе түгел, икене табырмын һинең кеүек яҡшы кешегә!” - тип сурытты. Быны ишеткән Хѳрмәттең эсенә йылы йүгерҙе. “Һин нимә ҡустым, бѳгѳн барып сабайыҡ та ырғытайыҡ, иртәгәгә ҡалдырғансы!” - тине. Уның кәйефе күтәрелеп киткәйне, хатта башының ауыртыуы ла әҙерәк туҡтаны, шикелле.
- Бар, йәһәт, атыңды ек тә миңә кил, мин әҙерләнеп кѳтѳп торормон, - тине.
Барый ѳйѳнә ҡарай йүгерҙе. Ишектән инеү менән: “Әсәй, ашарға берәй нәмә әҙерлә, беҙ хәҙер бесәнгә китәбеҙ, ней, теге ялтыр башлыны ла онотма, Хѳрмәттең башы ауырта”, - тип теҙҙе Барый. Йәһәт кенә лапаҫ аҫтынан ямғырға тутыға башлаған ике салғы тѳшѳрҙѳ. “Тегендә тапармын әле”, - тип тапау ҡағылған таҡта киҫәген арбаға ырғытты. Салғы аҫтына ҡуш кѳбәкле мылтығын һалып, ике салғының башын иҫке кейеҙ киҫәгенә ураны ла арбаға бәйләне. Ѳҫтѳнә бер алама юрған ырғытты ла саң борхотоп сығып та китте.
Хѳрмәт, әҙерләнеп ҡуям, тиһә лә, тағы диванда аунап ята ине.
- Йә, булдымы? - тип ике күҙен мѳлдѳрәтеп Барыйға ҡараны.
- Ә кәк же, минме һуң булдырмаған, бер яртыны табыу минең ѳсѳн еп-еңел, - тип Барый маҡтанып алды.
Ниһайәт, юлға сыҡтылар. Аҫтарында ятҡан юрған аҫтындағы зәм-зәм һыуын нисек итеп тиҙерәк эсергә лә, эшләмәйенсә генә тайырға икән тип баш ватып барҙы Хѳрмәт.
Барыйҙың бесәнлегенә барып еткәндә сәғәт икенсе ярты ине. Ҙур эш күрһәткәндәй, Хѳрмәт арбанан тѳшә һалды ла, ат туғарып торған Барыйға һиҙҙермәй генә тѳйѳнсѳктѳ һәрмәштерҙе. Эсенә йылы йүгерҙе. Салғыларҙы ыс-ҡындыра башланы ла, арбала ятҡан мылтыҡты күреп: “Һин әллә һунарға килдеңме, әллә айыуҙан ҡурҡаңмы?”- тип хахылдап кѳлә башланы. Барый һыр бирмәй генә: “Тайыш табандан ҡурҡҡан юҡ та ул, ләкин һаҡланғанды - Хоҙай һаҡлар, былтыр шулай бесәнгә килдем дә, туҡта әле арымаҫтан алда сәйгә һыу килтереп ҡуяйым тип, йылғаға тѳшѳп киттем. Бына шунда бер айыу менән күҙгә-күҙ осрашмаһаммы, малай! Башмаҡ ҙурлығы! Мин ҡурҡҡанды һиҙҙермәҫкә тырышып, нимә аңшайҙың, атып үлтерәм бит хәҙер, тип ағас менән уға тоҫҡаным. Әллә аңланы инде, әллә ҡурҡты, белмәйем, ларҫ-лорҫ баҫып һаҙға кире тѳшѳп китте”, - тип алдай-алдай Барый атын тышарға йүнәлде. Үҙе: “Ну, йәтеш алданым да инде был алкашты!” - тип үҙ алдына һѳйләнеп кѳлѳп алды.
Барыйҙың китеүе булды, Хѳрмәт теге тѳргәк араһынан аҡбашты тартып алды ла һаҙлыҡҡа йүгерҙе. Аяҡ аҫтында ҡапыл шартлап ағас һынды, Хѳрмәт эләгеп ҡоланы, ләкин араҡыны ҡулынан тѳшѳрмәне, шул урында ултырып шешәне теше менән асты ла эсә башланы. Тап шул ваҡыт ат тышап арба янына килгән Барый “айыу” тип ҡото осто, йүгереп мылтығын һәрмәп алды ла һаҙ яғына ата-ата атына йүгерҙе. Атының тышауын кѳс-хәл менән ысҡындырҙы ла, ултырып ауыл яғына сапты.
Ә Хѳрмәт ҡолағын ярырҙай булып шартлаған мылтыҡ тауышына иғтибар итмәй, араҡы һемереүен белде. “Ҡалай йәтеш булды, бер ни ҙә эшләмәнем, бер үҙемә бер ярты!” - тип ҡыуанып та алды. Ярты шешәне ҡулына тотоп, һәрмәк-һѳрмәк арба янына килде лә кѳс-хәл менән арба аҫтына инеп ятты. Әллә иҫерҙе, әллә ҡояш йылынып башына бәрҙе, ул һаташа-һаташа йоҡлап та китте... Кинәт нимәнәндер ҡурҡып уянды, һикереп то-рорға уйланы. Үҙенең арба аҫтында ятыуын онотоп, башын арбаға бәрҙе, ваҡытлыса иҫен юғалтты. Аңына килгәс, арба эргәһендә ҙур ҡара шәүлә күрҙе. Терһәгенә кѳс-хәл менән таянып, буш шешәне шул яҡҡа бәрҙе лә, кире ауҙы. Теге шәүлә кинәт ныҡ итеп үкереп ебәрҙе. Һәм Хѳрмәтте арба аҫтынан һѳйрәп сығарҙы. Ҡурҡышынан ҡапыл айныған Хѳрмәт ҙур айыуҙы күреп, йѳрәге ярылды. Ә айыу һаҫыҡ араҡы еҫенән ерәнгәндәй, уға ҡарап торҙо ла ларҫ-лорҫ баҫып һаҙға тѳшѳп китте.
Ә Барый был ваҡытта әсәһенә: “Ҙу-ур айыу һѳжүм итте, теге алкаш Хѳрмәт мине ташлап ҡасты, ярай, мылтығым булды, атып ебәрҙем, үлмәне, ҡәһәрең. Ну яраланым, үкереп һаҙға тѳшѳп ҡасты”, - тип әкиәт һѳйләй-һѳйләй сәй эсә ине.
Иртәнсәк Хѳрмәт ҡайтып йоҡлап ятамы икән тип ѳйѳнә барҙы, ѳйҙә булмағас: “Хәйер, ул алкаш үҙе бәре кеүек, ҡурҡыу белмәй, шул урманда яталыр әле йоҡлап”, - тип тағы сабынлығына китте. Арбаһы алыҫтан күренде. Ниңәлер аты бышҡырып, ҡолағын ҡайсылап алды. Барый арба янына килде һәм Хѳрмәткә аяҡ осо менән тѳрттѳ. Теге ҡыбырламаны. Шул ваҡыт Барый уның битен, күҙен, ауыҙын себен һырып алғанын күрҙе лә: “Хәстрүш, себенде лә ҡыуа алмай, алкаш”, - тип башы осона килде һәм... ҡото осоп артҡа сигенде. Хѳрмәт йоҡламай ине, ул, айныҡмайынса, күҙҙәрен мәң-гелеккә йомғайны.
Әнисә ҒӘЗИЗОВА.
Абҙаҡ ауылы.


text:
Башҡортостан Президенты вазифаһының исемен алмаштырыу тураһында закон проекты икенсе уҡыуҙа ҡабул ителде
Башҡортостан парламентарийҙары республиканың иң юғары вазифалы кешеһенең вазифаһын икенселәй исемләү тураһындағы закон проектын икенсе уҡыуҙа хупланы. Төбәк етәксеһен рәсми рәүештә «Глава Республики Башкортостан» тип исемләргә тәҡдим ителә. Ҡарар БР Дәүләт Йыйылышы – Ҡоролтайҙың пленар ултырышында ҡабул ителде.
Закон проекты өҫтөндә эшләгәндә 14 төҙәтмә индерелгән, уларҙың икәүһе – БР Прокуратураһы менән. Төҙәтмәләрҙең бер өлөшө кире ҡағылған.
«Башҡортостан Республикаһы Конституцияһына үҙгәрештәр һәм өҫтәмәләр индереү тураһында» закон проекты, уға ярашлы төбәк етәксеһе вазифаһының исемен үҙгәртеү, 26 декабрҙә республика парламентының пленар ултырышында беренсе уҡыуҙа күпселек тауыш менән ҡабул ителде. Инициативаны БР Конституция суды рәйесе Люция Ғүмәрова тәҡдим иткәйне. Проект менән республика Конституцияһының бер нисә статьяларына үҙгәрештәр индерелә. Улар араһында – 2010 йылдың 28 декабрендәге федераль законға ярашлы, Рәсәй Федерацияһы субъектының иң юғары вазифалы кешеһенең вазифаһы атамаһын үҙгәртеү.
Иҫегеҙгә төшөрәбеҙ, 2010 йылда Рәсәй Президенты Дмитрий Медведев РФ субъекттары башлыҡтарын президент тип йөрөтөүҙе тыйған законға ҡул ҡуйғайны. Төбәк башлығы вазифаһының атамаһы РФ субъекты Конституцияһы (уставы) нигеҙендә тарихи, милли һәм башҡа йолаларҙы иҫәпкә алып билдәләнә.


text:
Әсәлек капиталы менән ипотека буйынса проценттарҙы түләргә рөхсәт иттеләр
Бынан алып әсәлек капиталы средстволары менән торлаҡ заемдары буйынса төп бурысты һәм проценттарҙы түләргә мөмкин. РФ Хөкүмәтенең «Торлаҡ шарттарын яҡшыртыуға әсәлек (ғаилә) капиталы средстволарын (средствоның өлөшөн) йүнәлтеү Ҡағиҙәләренә үҙгәрештәр индереү тураһында»ғы тейешле Ҡарары шаршамбы көнө Рәсәй Хөкүмәте сайтында баҫылған.
Шул уҡ ваҡытта заем килешеүен кредит, микрофинанс ойошмалары, кредит ҡулланыусылар кооперативтары йәки ипотека килешеүе буйынса заемдар биреүсе ойошмалар менән төҙөргә мөмкин тип билдәләнә документта.